open-index/open-wikipedia-markdown huggingface dataset:
โรงเรียนนานาชาติแห่งพระหฤทัย

**โรงเรียนนานาชาติแห่งพระหฤทัย** (; ; อักษรย่อ: ISSH) เป็นโรงเรียนอนุบาล (สหศึกษา) โรงเรียนเกรด 1–12 (หญิงล้วน) ในเขตชิบูยะ โตเกียว ประเทศญี่ปุ่น ก่อตั้งขึ้นใน ค.ศ. 1908 ในฐานะที่เป็นส่วนหนึ่งของเครือข่ายโรงเรียนพระหฤทัยซึ่งเป็นองค์การของโรงเรียนและสถาบันใน 44 ประเทศ โรงเรียนนานาชาติแห่งพระหฤทัย (ISSH) เป็นโรงเรียนคาทอลิกที่มีความหลากหลายทางวัฒนธรรม มีชั้นเรียนอนุบาลสำหรับเด็กอายุ 3, 4 และ 5 ปี สำหรับเด็กชายและเด็กหญิง ในขณะที่เกรด 1–12 สำหรับเด็กผู้หญิงเท่านั้น โรงเรียนนานาชาติแห่งพระหฤทัยตั้งอยู่ในย่านฮิโรโอะ และก่อตั้งขึ้นใน ค.ศ. 1908 ซึ่งอยู่ในสังกัดเครือข่ายของโรงเรียนพระหฤทัยทั่วโลก

## ประวัติ
โรงเรียนนานาชาติแห่งพระหฤทัยในโตเกียวเป็นหนึ่งในกลุ่มโรงเรียนและวิทยาลัยนานาชาติภายใต้การดูแลของคณะแห่งพระหฤทัย

คณะแห่งพระหฤทัยได้รับการสถาปนาขึ้นในอาเมียง ประเทศฝรั่งเศส เมื่อวันที่ 21 พฤศจิกายน ค.ศ. 1800 โดยนักบุญมาดแลน โซฟี บารัต เพื่อตอบสนองความต้องการของรูปแบบการศึกษาเฉพาะสำหรับเด็กผู้หญิงในโลกที่กำลังเปลี่ยนแปลง

ส่วนการเริ่มต้นใน ค.ศ. 2017 ทางโรงเรียนได้เริ่มสอบสวนข้อกล่าวหาเรื่องการล่วงละเมิดทางเพศโดยอดีตครูคนหนึ่ง ซึ่งถูกกล่าวหาว่าเกิดขึ้นในคริสต์ทศวรรษ 1990 และคริสต์ทศวรรษ 2000

## หลักสูตร
หลักสูตรนี้มาจากหลักสูตรนานาชาติ รวมถึงมีโปรแกรมต่าง ๆ เช่น หลักสูตรเรียนล่วงหน้า และภาษาอังกฤษเป็นภาษาที่สอง (ESL)

การเรียนการสอนที่โรงเรียนเป็นภาษาอังกฤษ โดยมีการเสนอภาษาต่าง ๆ รวมทั้งภาษาฝรั่งเศสและภาษาญี่ปุ่น ส่วนโปรแกรมการทดสอบประกอบด้วยสอบคัดเลือกพีแซต/ทุนกิตติคุณแห่งชาติ, เอสเอที และการประเมินโรงเรียนนานาชาติ

ด้านโปรแกรมกิจกรรมประกอบด้วยกรีฑา, ละคร, ดนตรี ตลอดจนการชิงชัยในด้านกีฬา, ปัญญา และศิลปะ โดยส่วนใหญ่อยู่ในสมาคมโรงเรียนที่ราบคันโต

### อนุบาลและจูเนียร์สกูล (อนุบาล – เกรด 4)
หลักสูตรในโรงเรียนอนุบาลและจูเนียร์สกูล (KG/JS) ประกอบด้วยโปรแกรมศิลป์ภาษาที่สมดุล (การอ่าน, การเขียน, การพูด และการฟัง), คณิตศาสตร์, วิทยาศาสตร์ และสังคมศึกษาที่บูรณาการผ่านหลักสูตรประถมนานาชาติ

### มิดเดิลสกูล (เกรด 5–8)
นักเรียนมิดเดิลสกูลทุกคนเรียนภาษาอังกฤษ, คณิตศาสตร์, วิทยาศาสตร์, สังคมศึกษา, ศิลปะ, ละคร, ภาษาต่างประเทศ, ดนตรี, การศึกษาส่วนบุคคลและสังคม, พลศึกษา, ศิลปะเครื่องปั้นดินเผา/3 มิติ และค่านิยม

### ไฮสกูล (เกรด 9–12)
โรงเรียนนานาชาติแห่งพระหฤทัยมีภาควิชาศิลปะสร้างสรรค์และศิลปะการแสดง ตลอดจนโปรแกรมนอกหลักสูตรที่นักศึกษาสามารถมีส่วนร่วมในกีฬา, ดนตรี และละคร ส่วนประกาศนียบัตรของโรงเรียนนานาชาติแห่งพระหฤทัยมอบให้แก่นักเรียนที่ได้รับคะแนนขั้นต่ำ 22 หน่วยกิต และได้ปฏิบัติตามข้อกำหนดทั้งหมดเรียบร้อยแล้ว

## ศิษย์เก่าที่มีชื่อเสียง
* จีเซล – แร็ปเปอร์และนักร้อง (เอสปา)
* ริมะ นากาบายาชิ – แร็ปเปอร์และนักร้อง (นิจยู)

## อ้างอิง

## แหล่งข้อมูลอื่น

* 
* 
* 
* 

นานาชาติแห่งพระหฤทัย
นานาชาติแห่งพระหฤทัย
หมวดหมู่:โรงเรียนในโตเกียว
นานาชาติแห่งพระหฤทัย
หมวดหมู่:สิ่งก่อสร้างในเขตชิบูยะ
เทศบาลตำบลบางบาล

**เทศบาลตำบลบางบาล** เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของตำบลบางบาล ตำบลไทรน้อย ตำบลบางหลวงโดด ตำบลบางหัก ตำบลบางชะนี และตำบลบ้านกุ่ม ในอำเภอบางบาล จังหวัดพระนครศรีอยุธยา เดิมมีฐานะเป็นสุขาภิบาลบางบาลที่จัดตั้งขึ้นใน พ.ศ. 2500 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 10,891 คน

ในวันที่ 1 ตุลาคม 2547 กระทรวงมหาดไทยให้ยุบสภาตำบลบางบาล สภาตำบลไทรน้อย สภาตำบลบ้านกุ่ม สภาตำบลบางชะนี รวมเข้ากับพื้นที่เทศบาลตำบลบางบาล ต่อมาในวันที่ 7 ตุลาคม ปีเดียวกัน กระทรวงมหาดไทยให้ยุบสภาตำบลบางหลวงโดด และสภาตำบลบางหัก รวมเข้ากับพื้นที่เทศบาลตำบลบางบาล จึงทำให้เขตเทศบาลครอบคลุมตำบลบางบาล ตำบลไทรน้อย ตำบลบางหลวงโดด ตำบลบางหัก ตำบลบางชะนี ตำบลบ้านกุ่มทั้งหมด

พื้นที่เทศบาลตำบลตั้งอยู่ทางทิศตะวันตกของอำเภอบางบาล อยู่ห่างจากที่ว่าการอำเภอบางบาลประมาณ 7.91 กิโลเมตร ศาลากลางจังหวัดพระนครศรีอยุธยาประมาณ 32.1 กิโลเมตร อยู่ห่างจากกรุงเทพมหานครประมาณ 85.6 กิโลเมตรตามทางรถยนต์ ตรงกลางของเขตเทศบาลมีแม่น้ำเจ้าพระยาและคลองบางบาลไหลผ่านเป็นแหล่งน้ำสำคัญ เทศบาลมีพื้นที่รับผิดชอบ 48.06 ตารางกิโลเมตร

## อ้างอิง

## แหล่งข้อมูลอื่น
* เว็บไซต์เทศบาลตำบลบางบาล

บางบาล
หมวดหมู่:อำเภอบางบาล
Taksinus

***Taksinus*** เป็นสกุลหนึ่งของบึ้ง สกุลนี้มีเพียงสปีชีส์เดียว คือ ***Taksinus bambus*** ซึ่งเป็นแมงมุมที่วิวัฒนาการจนสามารถดำรงชีวิตอยู่ในปล้องของไผ่สกุล *[[Gigantochloa]]* พบในอำเภอเมืองตาก ประเทศไทย

ชวลิต ส่งแสงโชติ (นักแมงมุมวิทยา) , นรินทร์ ชมภูพวง (นักแมงมุมวิทยา) , ทรงธรรม สิปปวัฒน์ (ยูทูบเบอร์) และ วุฒิไกร ใข่แก้ว (นักวิชาการอิสระ) เป็นทีมผู้ค้นพบแมงมุมสกุลนี้

ชื่อของสกุลตั้งเพื่อถวายพระเกียรติแด่สมเด็จพระเจ้าตากสินมหาราช

## อ้างอิง

หมวดหมู่:Theraphosidae
หมวดหมู่:สัตวชาติเฉพาะถิ่นของประเทศไทย
หมวดหมู่:แมงมุมในทวีปเอเชีย
หมวดหมู่:สิ่งมีชีวิตที่ตั้งชื่อตามพระนามของพระบรมวงศานุวงศ์ไทย
หมวดหมู่:สมเด็จพระเจ้าตากสินมหาราช
ยาโกเลฟ เอ็มซี-21

**ยาโกเลฟ เอ็มเอส-21** (; อักษรโรมัน:ํ Yakovlev MS-21) เป็นอากาศยานลำตัวแคบ ถูกพัฒนาและผลิตโดยยาโคเลฟดีไซน์บิวโร โครงการพัฒนาเริ่มขึ้นฃในปีค.ศ. 2007 และได้เปิดตัวเครื่องบินลำแรกในวันที่ 8 มกราคม ค.ศ. 2016 หลังจากการเลื่อนกำหนดการมาหลายครั้ง เครื่องบินลำแรกจะถูกส่งมอบให้กับลูกค้าเปิดตัว, โรซิยะห์แอร์ไลน์, ในเดือนกันยายน ค.ศ. 2022
thumb|วิดีโอแสดงการทำเที่ยวบินปฐมฤกษ์ ในเดือนพฤษภาคม พ.ศ. 2560

## ลักษณะ
thumb|ห้องโดยสารในแบบจำลอง (Mockup) ของเอ็มซี-21

### ดีไซน์

#### โครงสร้างเครื่องบิน
ลำตัวเครื่องบินของ เอ็มซี-21 ส่วนใหญ่ทำจากอะลูมิเนียม-ลิเธียมอัลลอยน้ำหนักเบา ซึ่งคิดเป็น 40% ของน้ำหนักโครงสร้างของเฟรมเครื่องบิน มีช่องทางเดินกว้างกว่าเครื่องบินแอร์บัส เอ320 และโคแมค ซี-919 ประมาณ 11 ซม. (4.3 นิ้ว) และกว้างกว่าโบอิง 737 ประมาณ 27 ซม. (11 นิ้ว) ในขณะที่เอ็มซี-21 มีความกว้าง 61 ซม. (24 นิ้ว) น้ำหนักขึ้นบินสูงสุด 79.25 ตัน (174,700 ปอนด์) ซึ่งรองรับได้เท่ากับ เอ320นีโอ ที่สั้นกว่า

#### เครื่องยนต์
เอ็มซี-21 จะใช้เครื่องยนต์ "แพตแอนด์วิตนีย์ 1428G" ทั้งหมด 2 เครื่อง

### รุ่น

#### เอ็มซี-21-300
รุ่นมาตราฐาน สามารถรองรับผู้โดยสารได้ 163 คน ในการจัดเรียงที่นั่งแบบสองชั้น และรองรับได้สูงสุด 211 ที่นั่ง รุ่น-300 มีพิสัยการบิน 6,000 กม. (3,200 ไมล์ทะเล)

#### เอ็มซี-21-310
คล้ายกับรุ่น -300 แต่มีการใช้เครื่องยนต์เอเวียดวิกาเทล พีดี-14 สัญชาติรัสเซีย

#### เอ็มซี-21-200
เป็นรุ่นขนาดเล็กของรุ่น -300 ที่สามารถจุผู้โดยสารได้ 132 ที่นั่งในการจัดเรียงแบบสองชั้น และจุได้สูงสุด 165 ที่นั่ง โดยรุ่น-200 มีพิสัยการบิน 6,400 กม. (3,500 นไมล์ทะเล)

#### เอ็มซี-21-400
รุ่นตามแผนการ คาดว่าจะจุผู้โดยสารได้ประมาณ 250 ที่นั่ง

## ข้อมูลจำเพาะ

## เครื่องบินที่ใกล้เคียงกัน

### เครื่องบินที่ใกล้เคียงกัน

* แอร์บัส เอ220-300
* แอร์บัส เอ320นีโอ
* โบอิง 737 แมกซ์
* โคแมค ซี-919
* เอ็มบราเออร์ อีเจ็ต / อีเจ็ต อี2
* ซุคฮอย ซูเปอร์เจ็ต 100/130

## อ้างอิง

เอ็มซี-21
เอ็มซี-21
หมวดหมู่:อากาศยานเชิงพาณิชย์
หมวดหมู่:อากาศยานไอพ่นสองเครื่องยนต์
หมวดหมู่:อากาศยานที่บินครั้งแรกในปี พ.ศ. 2560
Acrochordonichthys gyrinus

***Acrochordonichthys gyrinus*** หรือ**ปลาขยุยยักษ์พรหมพิราม** เป็นสปีชีส์ของปลาดุกในวงศ์ Akysidae 

ปลาสปีชีส์นี้เป็นสัตว์เฉพาะถิ่นของประเทศไทยและพบที่อำเภอพรหมพิราม จังหวัดพิษณุโลก 

## อ้างอิง

## แหล่งข้อมูลอื่น

* 

หมวดหมู่:วงศ์ปลาขยุย
หมวดหมู่:สัตวชาติเฉพาะถิ่นของประเทศไทย
หมวดหมู่:ปลาที่พบในประเทศไทย
เทศบาลตำบลลาดชะโด

**เทศบาลตำบลลาดชะโด** เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของตำบลจักราชและตำบลหนองน้ำใหญ่ อำเภอผักไห่ จังหวัดพระนครศรีอยุธยา เดิมมีฐานะเป็นสุขาภิบาลลาดชะโดที่จัดตั้งขึ้นใน พ.ศ. 2515 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 7,557 คน

ในวันที่ 17 กุมภาพันธ์ พ.ศ. 2547 กระทรวงมหาดไทยให้ยุบสภาตำบลจักราชและสภาตำบลหนองน้ำใหญ่ รวมเข้ากับพื้นที่เทศบาลตำบลลาดชะโด จึงทำให้เขตเทศบาลครอบคลุมตำบลจักราช และตำบลหนองน้ำใหญ่ทั้งหมด

พื้นที่เทศบาลตำบลตั้งอยู่ทางทิศตะวันตกของอำเภอผักไห่ อยู่ห่างจากที่ว่าการอำเภอผักไห่ประมาณ 5.91 กิโลเมตร ศาลากลางจังหวัดพระนครศรีอยุธยาประมาณ 42.5 กิโลเมตร อยู่ห่างจากกรุงเทพมหานครประมาณ 100 กิโลเมตรตามทางรถยนต์ ตรงกลางของเขตเทศบาลมีคลองบางคี่และคลองนาคูไหลผ่านเป็นแหล่งน้ำสำคัญ เทศบาลมีพื้นที่รับผิดชอบ 37.00 ตารางกิโลเมตร

## อ้างอิง

## แหล่งข้อมูลอื่น
* เว็บไซต์เทศบาลตำบลลาดชะโด

ลาดชะโด
หมวดหมู่:อำเภอผักไห่
เทศบาลตำบลมหาพราหมณ์

**เทศบาลตำบลมหาพราหมณ์** เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของตำบลวัดยม ตำบลสะพานไทย และตำบลมหาพราหมณ์ ในอำเภอบางบาล จังหวัดพระนครศรีอยุธยา เดิมมีฐานะเป็นสุขาภิบาลมหาพราหมณ์ที่จัดตั้งขึ้นใน พ.ศ. 2534 แล้วได้รับการจัดตั้งเป็นเทศบาลตำบลใน พ.ศ. 2542 ในปี พ.ศ. 2564 เขตเทศบาลมีประชากร 8,454 คน

ในวันที่ 29 กันยายน พ.ศ. 2547 กระทรวงมหาดไทยให้ยุบสภาตำบลวัดยมกับสภาตำบลสะพานไทย รวมเข้ากับพื้นที่เทศบาลตำบลมหาพราหมณ์ ต่อมาในวันที่ 7 ตุลาคม ปีเดียวกัน กระทรวงมหาดไทยให้ยุบสภาตำบลมหาพราหมณ์ รวมเข้ากับพื้นที่เทศบาลตำบลมหาพราหมณ์ จึงทำให้เขตเทศบาลครอบคลุมตำบลวัดยม ตำบลสะพานไทย และตำบลมหาพราหมณ์ทั้งหมด

พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอบางบาล เนื่องจากการย้ายที่ว่าการจากหมู่ที่ 5 ตำบลบางบาล มาตั้งที่หมู่ 1 ตำบลมหาพราหมณ์ โดยได้รับงบประมาณจากกรมการปกครองก่อสร้างที่ว่าการอำเภอหลังใหม่ ในปี พ.ศ. 2548 พื้นที่เทศบาลอยู่ห่างจากศาลากลางจังหวัดพระนครศรีอยุธยาประมาณ 19.1 กิโลเมตร อยู่ห่างจากกรุงเทพมหานครประมาณ 80.2 กิโลเมตรตามทางรถยนต์ ด้านตะวันตกของเขตเทศบาลมีคลองบางบาลไหลผ่าน มีพื้นที่รับผิดชอบทั้งหมด 32.50 ตารางกิโลเมตรหรือคิดเป็น 20,312.5 ไร่

## อ้างอิง

## แหล่งข้อมูลอื่น
* เว็บไซต์เทศบาลตำบลมหาพราหมณ์

มหาพราหมณ์
หมวดหมู่:อำเภอบางบาล
พระโพธิสัตว์กวนอิมแห่งเขาผู่ถัว

**พระโพธิสัตว์กวนอิมแห่งเขาผู่ถัว**, **พระโพธิสัตว์กวนอิมแห่งทะเลใต้** หรือ **หนานไห่กฺวันยิน** () เป็นประติมากรรมแบบจีนรูปพระโพธิสัตว์กวนอิม ซึ่งเป็นจุดหมายตาสำคัญของเขาผู่ถัว เมืองโจวชาน ทางตอนตะวันออกของมณฑลเจ้อเจียง ประเทศจีน ประติมากรรมสูง 33 เมตร และหนัก 70 ตัน ได้รับทุนและก่อสร้างโดยผู้ศรัทธาชาวจีนทั้งในและต่างประเทศ แล้วเสร็จสมบูรณ์และประกอบพิธีสมโภชเมื่อวันที่ 30 ตุลาคม 2540 ที่ศาลป่าไผ่ม่วง (ศาลจื่อจู๋หลิน; 紫竹林)

## โครงสร้าง
รูปประติมากรรมพระโพธิสัตว์กวนอิมแห่งเขาผู่ถัวสร้างในท่ายืนบนแท่นดอกบัว ประกอบด้วยองค์พระโพธิสัตว์สูง 18 เมตร ฐานดอกบัว 2 เมตร สร้างด้วยทองสัมฤทธิ์หุ้มด้วยสีทองทั้งองค์ และอาคารฐานรับสองชั้นสูง 13 เมตร รวม 33 เมตร องค์ประติมากรรมโน้มไปข้างหน้าประมาณ 15 องศา หมายถึงการมองเห็นสาวกอย่างใกล้ชิด ตั้งบนยอดเขาผู่ถัว ซึ่งสามารถมองเห็นได้จากระยะไกล 

อาคารชั้นล่างแสดงงานหินสลักและไม้แกะสลัก ชั้นที่สองแสดงรูปปั้นเจ้าแม่กวนอิม 500 องค์ในปางต่าง ๆ

## เฉลียงภาพ

ไฟล์:远眺南海观音像.jpg|ประติมากรรมพระโพธิสัตว์กวนอิมบนเขาผู่ถัว
ไฟล์:普陀山南海觀音(仰視) - panoramio.jpg|มุมมองระยะไกล ด้านที่หันสู่ทะเล
ไฟล์:普陀山 南海观音 - panoramio (2) (cropped).jpg|กงล้อธรรมจักรบนฝ่ามือรูปปั้นเจ้าแม่กวนอิมแห่งทะเลใต้


## ดูเพิ่ม
* พระโพธิสัตว์กวนอิมแห่งเขาซีเฉียว มณฑลกวางตุ้ง ประเทศจีน
* พระโพธิสัตว์กวนอิมแห่งหนานชาน มณฑลไหหลำ ประเทศจีน
* พระโพธิสัตว์กวนอิมพันมือแห่งเหวย์ชาน มณฑลหูหนาน ประเทศจีน

## อ้างอิง

ผู่ถัว
หมวดหมู่:รูปปั้นขนาดมหึมาในประเทศจีน
หมวดหมู่:สิ่งก่อสร้างในมณฑลเจ้อเจียง
ตำบลคลองลานพัฒนา

**คลองลานพัฒนา** เป็นหนึ่งในจำนวน 4 ตำบลของอำเภอคลองลาน จังหวัดกำแพงเพชร ปัจจุบันมีประชากรทั้งหมด 22,537 คน พื้นที่ตำบลอยู่ในเขตเทศบาลตำบลคลองลานพัฒนาซึ่งเดิมมีฐานะเป็นสภาตำบลคลองลานพัฒนา ต่อมาได้มีการยกฐานะจากสภาตำบลคลองลานพัฒนามาเป็นองค์การบริหารส่วนตำบลคลองลานพัฒนา เป็นตำบลที่มีชื่อเสียงด้านการท่องเที่ยวเป็นอย่างมาก มีแหล่งท่องเที่ยวที่สำคัญ เช่น อุทยานแห่งชาติคลองลาน เป็นต้น

## ประวัติ
ตำบลคลองลานพัฒนาเดิมเป็นเขตป่าดงดิบที่อุดมสมบูรณ์ และยังเป็นต้นกำเนิดของแหล่งน้ำลำคลองต่าง ๆ ในเวลาต่อมาพื้นที่ที่อุดมสมบูรณ์ไปด้วยป่าไม้ก็กลายเป็นป่าโปร่ง เพราะมีการทำสัมปทานป่าไม้ ทำให้พืชที่แห่งนี้เหมาะแก่การทำการเกษตร มีผู้คนเริ่มอพยพเข้ามาจับจองที่ดิน มีการจัดตั้งศูนย์พัฒนาและสงเคราะห์ชาวเขาจังหวัดกำแพงเพชร และจัดพื้นที่ให่แก่ชาวไทยภูเขา เช่น เผ่าม้ง เผ่ามูเซอ เผ่าเมี่ยน เพราะเหตุนี้ทำให้ผู้คนแถบนี้มีความแตกต่างทางด้านภาษา ประเพณี และวัฒนธรรม อีกทั้งเป็นเขตที่มีชื่อเสียงในแหล่งท่องเที่ยวที่ขึ้นชื่อของจังหวัดกำแพงเพชร รวมทั้งยังเป็นแหล่งรวมของประเพณีของชนเผ่าต่าง ๆ ไว้หลายเผ่ามากมาย

ตำบลคลองลานพัฒนาเดิมเป็นส่วนหนึ่งของตำบลโป่งน้ำร้อน อำเภอเมืองกำแพงเพชร ต่อมาได้มีการจัดตั้งตำบลคลองลาน (ตำบลคลองน้ำไหลในปัจจุบัน) โดยการแยกหมู่ที่ 3, 7, และ 4 ของตำบลโป่งน้ำร้อน เมื่อวันที่ 26 ตุลาคม 2514 และในวันที่ 2 ตุลาคม 2522 มีการจัดตั้งตำบลคลองลานพัฒนาขึ้น โดยแยกออกจากหมู่ที่ 3, 5, 6, 7, 11 และ 13 ของตำบลคลองลาน

## อาณาเขต
ตำบลคลองลานพัฒนามีอาณาเขตติดต่อกับตำบลข้างเคียง ดังนี้
* **ทิศเหนือ** ติดต่อกับตำบลคลองน้ำไหล
* **ทิศตะวันออก** ติดต่อกับตำบลคลองน้ำไหล ตำบลอ่างทอง และตำบลหินดาต
* **ทิศใต้** ติดต่อกับตำบลปางตาไว
* **ทิศตะวันตก** ติดต่อกับตำบลคลองน้ำไหล

## หมู่บ้าน
พื้นที่ตำบลคลองลานพัฒนาประกอบไปด้วย 21 หมู่บ้าน ดังนี้
* **หมู่ที่ 1** บ้านคลองลาน
* **หมู่ที่ 2** บ้านสวนส้ม
* **หมู่ที่ 3** บ้านคลองน้ำไหลใต้
* **หมู่ที่ 4** บ้านปากคลองลาน
* **หมู่ที่ 5** บ้านท่าข้ามสามัคคี
* **หมู่ที่ 6** บ้านเลิงกระพงษ์
* **หมู่ที่ 7** บ้านใหม่ธงชัย
* **หมู่ที่ 8** บ้านแปลงสี่–แม่พืช
* **หมู่ที่ 9** บ้านคลองเตย
* **หมู่ที่ 10** บ้านทะเลพัฒนา
* **หมู่ที่ 11** บ้านโชคชัยพัฒนา
* **หมู่ที่ 12** บ้านมอตะแบก
* **หมู่ที่ 13** บ้านคลองปลาร้า
* **หมู่ที่ 14** บ้านหนองผักบุ้ง
* **หมู่ที่ 15** บ้านมอมะรื่น
* **หมู่ที่ 16** บ้านตลาดม้ง
* **หมู่ที่ 17** บ้านป่าสน
* **หมู่ที่ 18** บ้านกะเหรี่ยงน้ำตก
* **หมู่ที่ 19** บ้านมอมะค่า
* **หมู่ที่ 20** บ้านมอสำราญ
* **หมู่ที่ 21** บ้านทุ่งแก้วนาขวัญ

## อ้างอิง

## แหล่งข้อมูลอื่น
* เว็บไซต์เทศบาลตำบลคลองลานพัฒนา

คลองลานพัฒนา
คลองลานพัฒนา
หมวดหมู่:อำเภอคลองลาน
พรรคไทยภักดี

**พรรคไทยภักดี** (; ย่อ: ทภด.) เป็นพรรคการเมืองไทย ก่อตั้งเมื่อวันที่ 24 สิงหาคม พ.ศ. 2564 โดยนายแพทย์ วรงค์ เดชกิจวิกรม แกนนำกลุ่มไทยภักดี ได้รวบรวมเครือข่ายประชาชนผู้จงรักภักดีต่อสถาบันพระมหากษัตริย์ และระบอบประชาธิปไตยอันมีพระมหากษัตริย์ทรงเป็นประมุข

ต่อมาในวันอาทิตย์ที่ 26 มิถุนายน พ.ศ. 2565 พรรคไทยภักดีได้จัดการประชุมใหญ่สามัญประจำปี ครั้งที่ 2/2565 ที่โรงเรียนเตรียมอุดมศึกษาสุวินทวงศ์ เพื่อเลือกตั้งคณะกรรมการบริหารพรรคเพิ่มเติม ซึ่งที่ประชุมมีมติเลือกเทพราช รังสิต พระนัดดาของพระเจ้าวรวงศ์เธอ พระองค์เจ้าวิภาวดีรังสิต และวรชาติ จินตประทีปโกวิท เป็นคณะกรรมการบริหารพรรค จากนั้นในวันเสาร์ที่ 5 สิงหาคม 2565 พรรคไทยภักดีได้จัดการประชุมใหญ่เพื่อเลือกตั้งคณะกรรมการบริหารพรรคชุดใหม่หลัง นพ.วรงค์ได้ลาออกจากตำแหน่งหัวหน้าพรรค ซึ่งที่ประชุมมีมติเลือก ดร. อิสราพร นรินทร์ และ ธนุ สุขบำเพิง เป็นหัวหน้าพรรคและเลขาธิการพรรคคนใหม่ ส่วน นพ.วรงค์ เป็นประธานพรรค พร้อมกับเปลี่ยนแปลงสีของพรรคเป็นสีเขียว 

เมื่อวันที่ 28 เมษายน 2567 พรรคไทยภักดีได้จัดการประชุมใหญ่วิสามัญเพื่อเลือกคณะกรรมการบริหารชุดใหม่ ผู้แทนพรรคได้เลือก ดร.กัญญาดา ณ หนองคาย เป็นหัวหน้าพรรคคนใหม่ ขณะที่ ดร.วรงค์ ยังคงดำรงตำแหน่งประธานพรรคต่อไป 

วันที่ 22 กรกฎาคม 2568 นพ.วรงค์ แจ้งว่า กกต.มีระเบียบห้ามพรรคการเมืองนำแถบธงชาติร่วมในโลโก้พรรค พรรคไทยภักดีจึงได้ปรับเปลี่ยนโลโก้พรรคใหม่ หลังจากที่ประชุมมีมติเมื่อ 20 กรกฎาคม 2568 พรรคไทยภักดีใช้ภาพเครื่องหมายของพรรค เป็นรูปหัวใจสีเขียว หมายถึง ความสงบร่มเย็น และความอุดมสมบูรณ์ที่เป็นสุข และมีคำว่าไทยภักดี ใต้เครื่องหมายพรรค

วันที่ 15 พฤศจิกายน 2568 ที่ประชุมใหญ่สามัญพรรคไทยภักดี ครั้งที่ 3/2568 เลือกกรรมการบริหารพรรคชุดใหม่ และเลือก นพ.วรงค์ กลับมาเป็นหัวหน้าพรรคอีกครั้ง

## การเลือกตั้ง

พรรคไทยภักดี ส่งสมาชิกของพรรคลงสมัครรับเลือกตั้งครั้งแรกเมื่อวันที่ 30 มกราคม พ.ศ. 2565 ในการเลือกตั้งซ่อมกรุงเทพมหานครเขต 9 พรรคไทยภักดีได้ส่งพันธ์เทพ ฉัตรนะรัชต์ ลงรับเลือกตั้ง โดยได้คะแนนทั้งหมด 5,987 คะแนน เป็นอันดับที่ 5 ของเขต

ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ได้ลงสมัครรับเลือกตั้ง แต่ไม่ได้รับเลือกเข้าสภาผู้แทนราษฎรในครั้งนี้

ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 ได้ลงสมัครรับเลือกตั้ง และได้รับเลือกตั้งเข้าสภาผู้แทนราษฎรในครั้งนี้มา 1 ที่นั่ง

## ผลการเลือกตั้ง

## บุคลากร
### หัวหน้าพรรค

### รายชื่อเลขาธิการพรรค

## อ้างอิง

## แหล่งข้อมูลอื่น
* 
* 
* พรรคไทยภักดี ที่ยูทูบ


ไทยภักดี
หมวดหมู่:พรรคการเมืองไทยที่ก่อตั้งในปี พ.ศ. 2564
วัดป่าภูธรพิทักษ์

**วัดป่าภูธรพิทักษ์** เป็นวัดราษฎร์สังกัดคณะธรรมยุติกนิกาย ตั้งอยู่ที่ หมู่ 3 ตำบลธาตุเชิงชุม อำเภอเมืองสกลนคร จังหวัดสกลนคร (ติดกับวัดพระธาตุนารายณ์เจงเวง) เป็นวัดกรรมฐานสายพระอาจารย์มั่น ภูริทตฺโต โดยมีเจ้าอาวาสเป็นพระกรรมฐานที่สำคัญ เช่น พระอาจารย์ฝั้น อาจาโร พระโพธิธรรมาจารย์เถร วิ. (สุวัจน์ สุวโจ) พระรัชมงคลนายก (คำดี ปญฺโญภาโส) พระครูอุดมธรรมสุนทร (แปลง สุนฺทโร) และพระครูวิทิตธรรมาภิวัฒน์ (วิชิต วิทิโต) เป็นต้น

## ประวัติ
วัดป่าภูธรพิทักษ์ เดิมชื่อ **วัดป่าธาตุนาเวง** ตั้งอยู่บริเวณป่าดงดิบ อยู่ใกล้กับโรงเรียนพลตำรวจ เขต 4 และในปัจจุบันคือมหาวิทยาลัยราชภัฏสกลนคร (เดิมเป็นโรงเรียน มาเป็นวิทยาลัย และมาเป็นสถาบันราชภัฏสกลนคร จนได้รับการสถาปนายกฐานะขึ้นเป็นมหาวิทยาลัยราชภัฏสกลนคร เมื่อวันที่ 15 มิถุนายน 2547) ได้มาแทนโรงเรียนพลตำรวจเขต 4 ที่ยกเลิกไป การเดินทางของพระอาจารย์ฝั้น อาจาโร เพื่อไปงานศพของแม่ชีสาลิกาที่จังหวัดอุบลราชธานีนั้น ท่านต้องมาพักที่วัดป่าภูธรพิทักษ์ ตั้งใจว่าจะพักเพียงคืนเดียวที่วัดแห่งนี้ แต่เนื่องจากได้มีผู้นิมนต์ให้จำพรรษาอยู่ที่จังหวัดสกลนคร จะได้แบ่งเบาภาระพระอาจารย์มั่น ภูริทตฺโต พระอาจารย์ใหญ่สายธรรมยุติกนิกาย ประกอบกับกิจที่จะต้องไปงานศพแม่ชีสาลิกาที่ตั้งใจไว้ ได้หมดความจำเป็นเพราะศพแม่ชีสาลิกาได้เผาเสร็จเรียบร้อยแล้ว พระอาจารย์ฝั้น อาจาโร จึงตกลงรับปากจำพรรษาอยู่ที่วัดป่าภูธรพิทักษ์ตั้งแต่ปี พ.ศ. 2488 เป็นต้นมา ระหว่างที่ท่านจำพรรษาอยู่ที่วัดแห่งนี้ ได้บูรณะวัด ซ่อมแซมกุฏิที่พังให้มีสภาพดี สำหรับเป็นที่พักอาศัย และต่อมาวัดธาตุนาเวงได้เปลี่ยนชื่อมาเป็นวัดป่าภูธรพิทักษ์

วัดป่าภูธรพิทักษ์ตั้งวัดเมื่อ พ.ศ. 2483 ได้รับพระราชทานวิสุงคามสีมาเมื่อวันที่ 10 มกราคม พ.ศ 2528

## ศาสนสถานที่สำคัญภายในของวัด

เจดีย์พิทักษ์รักษ์ภูธรจัดสร้างโดย พระครูวิทิตธรรมาภิวัฒน์ (วิชิต วิทิโต) สร้างเพื่อเก็บบรรจุพระบรมสารีริกธาตุและอัฐิธาตุของครูบาอาจารย์พระกรรมฐานสายพระอาจารย์มั่น ภูริทตฺโต เช่น พระอาจารย์ฝั้น อาจาโร, หลวงปู่คำดี ปญฺโญภาโส, พระอาจารย์สุวัจน์ สุวโจ, หลวงปู่เทส เทสฺรํสี และหลวงตาพระมหาบัว ญาณสมฺปนฺโน เป็นต้น

อุโบสถสังฆภูธรจัดสร้างตามดำริของพระรัชมงคลนายก (คำดี ปญฺโญภาโส) สร้างเพื่อประกอบสังฆกรรมทางศาสนา ลักษณะพิเศษของพระอุโบสถ คือเป็นศาลาและพระอุโบสถในหลังเดียวกัน ชั้นล่างเป็นศาลา ชั้นบนเป็นพระอุโบสถสำหรับประกอบสังฆกรรม เช่น พิธีบวช ลงปาฏิโมกข์ ต้อนรับพระเถระ เป็นต้น

กุฏิพระอาจารย์ฝั้น อาจาโรเป็นสถานที่พำนักของพระอาจารย์ฟั่น อาจาโร ในอดีตเพื่อพักผ่อนอิริยาบถและเจริญวิปัสสนากรรมฐานตามฉบับพระอาจารย์มั่น ภูริทตฺโต เป็นลักษณะกุฏิกรรมฐานฉบับพระป่าที่มีความเรียบง่าย ซึ่งได้บูรณะ

## รายนามเจ้าอาวาสสำคัญของวัด

* พระอาจารย์ฝั้น อาจาโร 
* พระโพธิธรรมาจารย์เถร (สุวัจน์ สุวโจ),วิ.
* พระรัชมงคลนายก (คำดี ปญฺโญภาโส)   
* พระครูอุดมธรรมสุนทร (แปลง สุนฺทโร 
* พระครูวิทิตธรรมาภิวัฒน์ (วิชิต วิทิโต)

## อ้างอิง

ป่าภูธรพิทักษ์
โจวชาน

**โจวชาน** (; ) เป็นเขตเมืองบนกลุ่มเกาะที่มีสถานะการบริหารเป็นนครระดับจังหวัดในมณฑลเจ้อเจียง ภาคตะวันออกของประเทศจีน ประกอบด้วยหมู่เกาะต่าง ๆ ทางตอนใต้ของปากอ่าวหางโจวบริเวณใกล้กับนครหนิงปัว ตัวเมืองของจังหวัดนี้อยู่ที่ ติ้งไห่ บนเกาะโจวชาน ซึ่งปัจจุบันมีฐานะเป็นเขตติ้งไห่ จากการสำรวจสำมะโนประชากรปี 2020 ประชากรของจังหวัดโจวชานมีจำนวน 1,157,817 คน โดยในจำนวนนี้มี 882,932 คนอาศัยอยู่ในบริเวณสิ่งปลูกสร้าง (built-up area) ซึ่งประกอบด้วย 2 เขต ได้แก่ เขตติ้งไห่ และเขตผู่ถัว

เมื่อวันที่ 8 กรกฎาคม 2011 รัฐบาลกลางได้อนุมัติให้โจวชาน เป็นเขตใหม่ระดับชาติ () ชื่อว่า เขตใหม่หมู่เกาะโจวชาน ()

## เขตการปกครอง
โจวชานแบ่งเขตการปกครองออกเป็น 2 เขต และ 2 อำเภอ และแบ่งย่อยอีกเป็น 36 เขตการปกครองระดับตำบล ได้แก่ 17 เมือง, 5 ตำบล และ 14 แขวง 

## ดูเพิ่ม
* รายชื่อเกาะในประเทศจีน

## หมายเหตุ

## อ้างอิง

## แหล่งข้อมูลอื่น

* 
* 
* เว็บไซต์นครโจวชาน 
* 舟山网 (Zhoushan Net) : ข่าวและข้อมูลท้องถิ่น
* "Undiscovered Zhoushan" : แผนที่และข้อมูลท่องเที่ยว


หมวดหมู่:กลุ่มเกาะในมหาสมุทรแปซิฟิก
หมวดหมู่:นครในมณฑลเจ้อเจียง
หมวดหมู่:เขตการปกครองระดับจังหวัดของมณฑลเจ้อเจียง
หมวดหมู่:กลุ่มเกาะในประเทศจีน
หมวดหมู่:เกาะในทะเลจีนตะวันออก
ฟรันซิสโก มาซิอัส อึงเกมา

**ฟรันซิสโก มาซิอัส อึงเกมา** (, 1 มกราคม ค.ศ. 1924 – 29 กันยายน ค.ศ. 1979) หรือบางครั้งเรียกเพียง **มาซิอัส** เป็นนักการเมืองชาวอิเควทอเรียลกินี ผู้ดำรงตำแหน่งประธานาธิบดีอิเควทอเรียลกินีคนแรกตั้งแต่ประเทศได้รับเอกราชในค.ศ. 1968 จนกระทั่งถูกโค่นอำนาจในค.ศ. 1979 มาซิอัสถือเป็นหนึ่งในเผด็จการที่โหดร้ายที่สุดในประวัติศาสตร์

มาซิอัสเกิดในครอบครัวชาวแฟงในเมืองอึงเฟงกา เขาทำงานหลายอย่างในช่วงสเปนปกครองกินี ก่อนจะได้รับเลือกเป็นประธานาธิบดีเมื่ออิเควทอเรียลกินีได้รับเอกราชในวันที่ 12 ตุลาคม ค.ศ. 1968 มาซิอัสรวบรวมอำนาจโดยสร้างลัทธิบูชาบุคคลอย่างสุดโต่งและปกครองประเทศแบบพรรคเดียวที่มีสหพรรคแรงงานแห่งชาติของเขาปกครอง ในค.ศ. 1972 มาซิอัสประกาศตนเป็นประธานาธิบดีตลอดชีพและได้รับความเห็นชอบจากการออกเสียงประชามติในปีต่อมา การปกครองที่โหดร้ายและการบริหารเศรษฐกิจที่ผิดพลาดส่งผลให้ผู้คนหลายหมื่นหนีออกนอกประเทศ ขณะที่นานาชาติขนานนามอิเควทอเรียลกินีในช่วงที่มาซิอัสปกครองว่า "ดัคเคาแห่งแอฟริกา" ตามชื่อค่ายกักกันดัคเคาของนาซีเยอรมนี การปกครองของเขายังก่อให้เกิดภาวะสมองไหลเนื่องจากปัญญาชนและผู้มีการศึกษาตกเป็นเป้า ในค.ศ. 1979 มาซิอัสถูกรัฐประหารโดยเตโอโดโร โอเบียง อึงเกมา อึมบาโซโก ผู้เป็นหลานชาย ก่อนถูกดำเนินคดีและประหารชีวิต

ระหว่างที่มาซิอัสปกครอง เชื่อว่ามีผู้คนราว 50,000 – 80,000 คนถูกสังหาร มาซิอัสมักถูกเปรียบเทียบกับพล พต ผู้นำเขมรแดงเนื่องจากความโหดร้าย คาดการณ์ไม่ได้และต่อต้านปัญญาชน ในค.ศ. 1978 สภาผู้แทนราษฎรสหรัฐเสนอข้อมติประณามมาซิอัสที่เบียดเบียนทางศาสนาและก่อพันธุฆาต

## หมายเหตุ

## อ้างอิง

หมวดหมู่:ประธานาธิบดีอิเควทอเรียลกินี
หมวดหมู่:ผู้นำที่พ้นตำแหน่งจากรัฐประหาร
หมวดหมู่:ผู้ถูกประหารชีวิตด้วยอาวุธปืน
หมวดหมู่:ประเทศอิเควทอเรียลกินี
ริกะ มาริ

**ริกะ มาริ** (; ; นามแฝง: อูรูมิ นารูมิ (ชื่อเดิมที่ใช้ในการแสดง), ริริอะ ฮิโรเซะ (ชื่อเดิมที่ใช้ในการแสดง), อูรูมิ นางิซะ (ชื่อเดิมที่ใช้ในการแสดง), ริกะ ซาซากิ; ชื่อเล่น: มาริตัง, ริการิน; 9 มิถุนายน ค.ศ. 1993 – ) เป็นอดีตนักแสดงเอวีชาวญี่ปุ่น เธอเป็นสมาชิกของบริษัทซี-มอร์ เอนเตอร์เทนเมนต์

## ประวัติและชีวิตส่วนตัว
เธอเกิดที่จังหวัดชิบะ ในเดือนมีนาคม ค.ศ. 2014 เธอได้เป็นนักแสดงภาพยนตร์เอวีรูปแบบโลลิฉบับสั้น ซึ่งเปิดตัวในฐานะนักแสดงเฉพาะสำหรับผู้สร้างวิดีโอบริษัทเอสวัน และมักจะรับบทเป็นนักเรียนมัธยมปลายหรือตัวละครน้องสาว โดยอยู่ในสังกัดโลตัสกรุป, ฟันสตาร์โปรโมชัน, แคลป แล้วจึงมาอยู่สังกัดซี-มอร์ เอนเตอร์เทนเมนต์

งานอดิเรกของเธอคือการเล่นเกมเล่นตามบทบาทและอ่านหนังสือ ส่วนทักษะพิเศษของเธอคือการครัว ทั้งนี้ เธอมีประสบการณ์ครั้งแรกเมื่ออายุ 19 ปี ในสวนสาธารณะกับนักดนตรีคนหนึ่งที่ประกาศตัวเองว่าเล่นอยู่ในวงดนตรี

ชื่อแรกที่ใช้ในการวงการคือ**อูรูมิ นารูมิ** (成海うるみ) แล้วเปลี่ยนชื่อเป็น**ริริอะ ฮิโรเซะ** (広瀬りりあ) เมื่อวันที่ 1 เมษายน ค.ศ. 2015, **อูรูมิ นางิซะ** (渚うるみ) เมื่อวันที่ 9 มิถุนายน ค.ศ. 2016 และ**ริกะ มาริ** (麻里梨夏) ในเดือนมกราคม ค.ศ. 2016

เมื่อวันที่ 3 กันยายน ค.ศ. 2019 เธอได้ประกาศในทวิตเตอร์ของเธอว่าจะอำลาวงการเอวี ด้วยการถ่ายทำในเดือนตุลาคม ค.ศ. 2019

แม้ว่าเธอจะเคยอำลาวงการเอวี แต่ในวันที่ 31 มกราคม ค.ศ. 2020 เธอยังคงอยู่ต่อสังกัดซี-มอร์ เอนเตอร์เทนเมนต์

เมื่อวันที่ 25 ธันวาคม ค.ศ. 2020 เธอได้ประกาศการเริ่มกิจกรรมเอวีอีกครั้งใน ค.ศ. 2021 โดยในวันเดียวกันนั้น ทวิตเตอร์อย่างเป็นทางการของบริษัทฮนนากะได้ประกาศว่าเธอจะกลับมาเป็นนักแสดงหญิงผูกขาดจากผลงานที่เผยแพร่ในวันที่ 25 มกราคม ค.ศ. 2021

กระทั่งเมื่อวันที่ 14 กันยายน ค.ศ. 2021 เธอได้ประกาศอำลาวงการผ่านบัญชีทวิตเตอร์ของเธอ

## ผลงาน

### ดีวีดีสำหรับผู้ใหญ่

#### ภายใต้ชื่อ "ริกะ มาริ"

* จิคังเตชิ ดีคิวเอ็น คาอเชิ โทนาริ โนะ เมวากุ บากัปปูรุ โอะ ซูกัตโตะ โฮฟูกุ เระ×ปุ มาริ ริกะ () (13 ตุลาคม โดยบริษัทมูดีซ์)

## อ้างอิง

## แหล่งข้อมูลอื่น
* （2016年1月8日 - 2021年9月14日）
* （2021年10月14日 - ）

หมวดหมู่:นักแสดงหนังโป๊หญิงชาวญี่ปุ่น
หมวดหมู่:บุคคลจากจังหวัดชิบะ
วัดดอนตูม (จังหวัดนครปฐม)

**วัดดอนตูม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสามง่าม อำเภอดอนตูม จังหวัดนครปฐม มีเนื้อที่ประมาณ 22 ไร่ 1 งาน 99 ตารางวา

วัดดอนตูมเป็นวัดร้างมาตั้งแต่ พ.ศ. 2451 สันนิษฐานว่าสร้างเมื่อราว พ.ศ. 2444 หลักฐานคือมีพระพุทธรูป กับตู้พระธรรม ลูกนิมิต แผ่นอิฐสีแดงก้อนขนาดใหญ่ มีเสาแก่นล่อน จนเมื่อหลวงพ่อเต๋ คงทอง ย้ายมาสร้างวัดสามง่าม ปลีกวิเวกมาใช้เป็นสถานที่ปฏิบัติธรรม ภายหลังเมื่อ พ.ศ. 2532 หลวงพ่อแย้ม เจ้าอาวาสวัดสามง่าม ศิษย์หลวงพ่อเต๋ คงทอง หวังที่จะฟื้นฟู วัดดอนตูมขึ้นมาอีกครั้งหนึ่ง จึงร่วมด้วยคุณเกษแก้ว คุณบรรทม เศวตมาลย์ และลูกสาว คุณกรองทอง เศวตมาลย์ พร้อมด้วยผู้ศรัทธาจากวัดปากน้ำ ภาษีเจริญ สร้างเสนาสนะต่าง ๆ เช่น กุฏิ วิหาร ศาลาการเปรียญฌาปนสถาน และอุโบสถ พร้อมกับปรับพื้นที่ให้มีบริเวณเป็นสัดส่วนจำนวนเนื้อที่ 36 ไร่

วัดดอนตูมตั้งเป็นวัดเมื่อวันที่ 24 ธันวาคม พ.ศ. 2539 ได้รับพระราชทานวิสุงคามสีมาเมื่อวันที่ 12 มิถุนายน พ.ศ. 2540

อาคารเสนาสนะที่สำคัญ ได้แก่ อุโบสถหลังแรกเมื่อ พ.ศ. 2534 เป็นอาคารคอนกรีตเสริมเหล็ก กว้าง 8 เมตร ยาว 24 เมตร วิหารสร้างเมื่อ พ.ศ. 2528 ศาลาการเปรียญสร้างเมื่อ พ.ศ. 2532 กุฏิสงฆ์สร้างเมื่อ พ.ศ. 2528 หอระฆังสร้างเมื่อ พ.ศ. 2541 และฌาปนสถานสร้างเมื่อ พ.ศ. 2539

## รายนามเจ้าอาวาส
* พระมหาชาญยุทธ อนุภทฺโท เมื่อวันที่ 1 มีนาคม พ.ศ. 2540
* พระครูวิมลญาณวัฒน์ เมื่อวันที่ 1 กรกฎาคม พ.ศ. 2540–2560
* พระมหาอุทัย ฐิตธมฺโม พ.ศ. 2561

## อ้างอิง

ดอนตูม
วัดรางกระทุ่ม

**วัดรางกระทุ่ม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางภาษี อำเภอบางเลน จังหวัดนครปฐม มีที่ดินตั้งวัดเนื้อที่ 34 ไร่ 26 งาน 10 ตารางวา

พื้นที่เดิมของวัดเป็นของนายเพิ่มและนางทัน ศรีเพี้ยนเอม ซึ่งมีพื้นที่ประมาณ 45 ไร่เศษ ต่อมาได้รับเลือกให้เป็นผู้ใหญ่บ้านของหมู่บ้าน จากนั้นได้แบ่งโฉนดให้แก่ทายาทของท่าน 4 คน เป็น 4 แปลงเท่ากัน ต่อมาบรรดาทายาทที่ได้รับมรดกนี้ได้ย้ายไปอยู่ห้องที่อื่นเพื่อประกอบอาชีพใหม่ โดยได้ย้ายไปอยู่ทางบางบัวทองทางจังหวัดนนทบุรี ซึ่งในเวลาเพียงไม่กี่ปีก็สามารถสร้างฐานะของตนให้เจริญมั่นคงได้ สามารถซื้อที่ปลูกบ้านใหญ่โต จนถึง พ.ศ. 2526 บรรดาเจ้าของที่ดินทั้งสี่แปลงและลูกหลานได้ปรึกษากันว่าอยากจะทำทำบุญอุทิศส่วนกุศล ให้กับพ่อเพิ่ม แม่พ้น ศรีเพี้ยนเอม บิดามารดาที่ได้ล่วงลับไปแล้ว จึงยกพื้นที่ประมาณ 16 ไร่ ให้สร้างเป็นวัด เริ่มแรกตั้งชื่อวัดว่า **วัดเพิ่มราษฎร์ศรัทธาธรรม** เพื่อเป็นอนุสรณ์แก่ นายเพิ่ม ศรีเพี้ยนเอม เจ้าของที่เดิม ต่อมาเปลี่ยนชื่อมาเป็น "วัดรางกระทุ่ม" เพราะว่าชื่อเดิมนั้นคล้ายวัดส่วนตัวคนฟังแล้วไม่ค่อยรู้จัก โดยใช้ชื่อท้องถิ่นเป็นชื่อวัด ตั้งเป็นวัดเมื่อวันที่ 11 กุมภาพันธ์ พ.ศ. 2546 ได้รับพระราชทานวิสุงคามสีมาเมื่อวันที่ 3 ธันวาคม พ.ศ. 2547

อาคารเสนาสนะที่สำคัญ ได้แก่ ศาลาการเปรียญสูง 5 ชั้น 3 หลัง กุฏิทรงไทยประยุกต์ อุโบสถ หอระฆัง หอกลอง ศาลาปฏิบัติธรรม กุฏิกัมมัฏฐาน ปูชนียวัตถุที่สำคัญ ได้แก่ หลวงพ่อพระประธานในอุโบสถ และหลวงพ่อวัดรางกระทุ่ม

## อ้างอิง

รางกระทุ่ม
พัก โซโลมอน

**พัก โซโลมอน** หรือ **พัก ซลโรมน** (; เกิด 11 พฤศจิกายน ค.ศ. 1999) เป็นที่รู้จักกันในชื่อ **"โลมอน"** หรือ **โรมน** () เป็นนักแสดงและนายแบบชาวเกาหลีใต้-อุซเบก เกิดในอุซเบกิสถาน ภายใต้บริษัท บิ๊กสไมล์เอนเตอร์เทนเมนต์ (빅스마일 엔터테인먼트) เปิดตัวในปี ค.ศ. 2014 เขามีชื่อเสียงในบทบาทนำในเรื่อง*[[Sweet Revenge (South Korean TV series)|สวีตเรเวนจ์]]* (2017) และ *[[มัธยมซอมบี้]]* (2022).
เขาเข้าศึกษาและเล่นละครในเกาหลีใต้ ตอนแรกเขาเล่นเป็นดาราเด็กในวัยเด็ก ต่อมาเขาค่อยๆ ได้รับความสนใจและเริ่มแสดงบทบาทนำ ในปี ค.ศ. 2014 เขาเข้าร่วมในละครวางแผนพิเศษช่วงสุดสัปดาห์ของ MBC เรื่อง*[[The Witch of the Snow|เดอะวิชออฟเดอะสโนว์]]* และเมื่อวันที่ 22 เมษายน เขาได้เข้าร่วมในละครโทรทัศน์ของเกาหลีเหนือเรื่อง *[[The Bride of a Century|เดอะบรายด์ออฟเดอะเซนจูรี]]*

ในเดือนพฤษภาคม พ.ศ. 2559 เขาเซ็นสัญญากับ SidusHQ และกลายเป็นศิลปิน ในเดือนมิถุนายน พ.ศ. 2559 เขาได้เข้าร่วมในภาพยนตร์สยองขวัญเรื่อง *[[Horror Story 3: The Girl from Mars|เฮอร์เรอร์สตอรี 3: เดอะเกิร์ลฟรอมมาร์ส]]* และในวันที่ 20 ของเดือนเดียวกัน เขาได้เข้าร่วมในละครทางการแพทย์เรื่อง *[[ตรวจใจเธอให้เจอรัก]]* ทางช่อง SBS

ในเดือนพฤษภาคม พ.ศ. 2560 เขาได้เข้าร่วมในซีรีส์ระทึกขวัญเรื่อง *[[Watchmen|วอชเมน]]* ของสถานีโทรทัศน์ MBC เมื่อวันที่ 27 ตุลาคม เขาได้แสดงในภาพยนตร์ตลกเยาวชนในวิทยาเขตเรื่อง *[[Notes of Revenge|โน้ตส์ออฟเรเวนจ์]]* และรับบทเป็นดารานำชายชื่อ "เซิน จี้ซุน" ที่ทำให้แฟน ๆ ผู้หญิงคลั่งไคล้

## ผลงานการแสดง
### ภาพยนตร์

### ละครโทรทัศน์

### ละครเว็บซีรีส์

## อ้างอิง

## แหล่งข้อมูลอื่น
* 
* 

หมวดหมู่:นักแสดงชายชาวเกาหลีใต้
หมวดหมู่:บุคคลที่เกิดในปี พ.ศ. 2542
เอ็มแอลบีเดอะโชว์ 22

***เอ็มแอลบีเดอะโชว์ 22*** () เป็นวิดีโอเกมเบสบอล พัฒนาโดยแซนดีเอโกสตูดิโอ และจัดจำหน่ายโดยโซนี่อินเตอร์แอ็กทีฟเอ็นเตอร์เทนเมนต์ ที่ได้สร้างจากเมเจอร์ลีกเบสบอล (MLB) โดยตัวเกมเป็นเกมที่สิบเจ็ดของแฟรนไชส์ *[[เอ็มแอลบี: เดอะโชว์]]* ตัวเกมวางจำหน่ายในวันที่ 5 เมษายน 2022 โดยจะวางจำหน่ายสำหรับเพลย์สเตชัน 4 และ เพลย์สเตชัน 5 เช่นเดียวกับเอกซ์บอกซ์วัน, เอกซ์บอกซ์ซีรีส์เอกซ์และซีรีส์เอส และ นินเท็นโด สวิตช์  ซึ่งวางจำหน่ายเป็นครั้งแรกสำหรับแฟรนไชส์ โดยในภาคนี้ Shohei Ohtani ผู้เล่นตำแหน่งทูเวย์จากทีมลอสแอนเจลิส แองเจิลส์ ได้รับเลือกให้เป็นดาราหน้าปก เป็นปีที่สองติดต่อกัน ที่ตัวเกมเวอร์ชันเอกซ์บอกซ์จะพร้อมใช้งานสำหรับสมาชิกเอกซ์บอกซ์เกมพาสโดยไม่มีค่าใช้จ่ายเพิ่มเติมเมื่อวางจำหน่าย และถือเป็นหนึ่งในเกม *เอ็มแอลบีเดอะโชว์* เกมแรกที่ไม่มีคู่แข่งในสหรัฐ เนื่องจากชุดเกม *[[อาร์บีไอเบสบอล]]* จบลงเนื่องจากมีการพอร์ตลงนินเท็นโด สวิตช์ แม้ว่าในญี่ปุ่น คู่แข่งเพียงรายเดียวจะเป็นเกม *อีเบสบอลพาวเวอฟูลโปรยาคิว 2022* เกมล่าสุดของชุดเกม *[[พาวเวอร์โปรส์]]* จากโคนามิ

## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2565
หมวดหมู่:เกมสำหรับเพลย์สเตชัน 4‎
หมวดหมู่:เกมสำหรับเอกซ์บอกซ์วัน
หมวดหมู่:เกมสำหรับเพลย์สเตชัน 5‎
หมวดหมู่:เกมสำหรับเอกซ์บอกซ์ซีรีส์เอกซ์และซีรีส์เอส
หมวดหมู่:เกมสำหรับนินเท็นโดสวิตช์
ยรรยงก์ ถนอมพิชัยธำรง

**ยรรยงก์ ถนอมพิชัยธำรง** (เกิด 30 พฤษภาคม พ.ศ. 2482) อดีตสมาชิกสภาผู้แทนราษฎร แบบบัญชีรายชื่อ สังกัดพรรครักษ์ผืนป่าประเทศไทย และอดีตอธิบดีกรมป่าไม้

## ประวัติ
ยรรยงก์ เกิดเมื่อวันที่ 30 พฤษภาคม พ.ศ. 2482 สำเร็จการศึกษาระดับปริญญาตรี Bachelor of Science in Forestry UNIVERSITY OF THE PHILIPPINES ประเทศฟิลิปปินส์

## การทำงาน
ยรรยงก์ เคยรับราชการเป็นข้าราชการพลเรือนในสังกัดกรมป่าไม้ เคยดำรงตำแหน่ง ป่าไม้จังหวัด ป่าไม้เขต ผู้อำนวยการกอง รองอธิบดีกรมป่าไม้ ผู้ตรวจราชการกระทรวงเกษตรและสหกรณ์

ภายหลังเกษียณอายุราชการได้เข้าร่วมงานการเมืองกับนายดำรงค์ พิเดช หัวหน้าพรรครักษ์ผืนป่าประเทศไทย ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครรับเลือกตั้งในระบบบัญชีรายชื่อ ลำดับ 2 และได้รับเลือกตั้งเป็นสมาชิกสภาผู้แทนราษฎรสมัยแรก

## เครื่องราชอิสริยาภรณ์

## อ้างอิง

หมวดหมู่:ข้าราชการพลเรือนชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคไทยก้าวใหม่
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
เทศบาลตำบลปากดง

**เทศบาลตำบลปากดง** เป็นองค์กรปกครองส่วนท้องถิ่นประเภทเทศบาลตำบล มีพื้นที่ประมาณ 2.4 กิโลเมตร ครอบคลุมพื้นที่หมู่ที่ 7 และ 8 ตำบลไตรตรึงษ์ อำเภอเมืองกำแพงเพชร จังหวัดกำแพงเพชร มีประชากรจำนวน 3,218 คน (เดือนธันวาคม 2564) เดิมมีฐานะเป็นสุขาภิบาลปากดงซึ่งจัดตั้งขึ้นใน พ.ศ. 2506 แล้วได้รับการจัดตั้งเป็นเทศบาลตำบลปากดงตามพระราชบัญญัติเปลี่ยนแปลงฐานะของสุขาภิบาลเป็นเทศบาลในปี พ.ศ. 2542 ภายในเขตเทศบาลตำบลปากดงมีทางหลวงแผ่นดินหมายเลข 1 ลากผ่าน อยู่ห่างจากศาลากลางจังหวัดกำแพงเพชรประมาณ 32 กิโลเมตร และอยู่ห่างจากกรุงเทพมหานครประมาณ 338 กิโลเมตร

## อาณาเขตติดต่อ
เทศบาลตำบลปากดง มีอาณาเขตติดต่อกับเขตองค์กรปกครองส่วนท้องถิ่นข้างเคียง ดังนี้ 
* **ทิศเหนือ** ติดต่อกับเขตองค์การบริหารส่วนตำบลไตรตรึงษ์
* **ทิศตะวันออก** ติดต่อกับเขตองค์การบริหารส่วนตำบลไตรตรึงษ์
* **ทิศใต้** ติดต่อกับเขตองค์การบริหารส่วนตำบลไตรตรึงษ์ 
* **ทิศตะวันตก** ติดต่อกับองค์การบริหารส่วนตำบลไตรตรึงษ์

## ชุมชน
ภายในเขตเทศบาลตำบลปากดง มีจำนวนประชากร 3,218 คน (เดือนธันวาคม 2564) และแบ่งเขตการปกครองออกเป็น 6 ชุมชน ดังนี้ 
* ชุมชนย่อยป่ายาง
* ชุมชนย่อยน้ำเงินอยู่
* ชุมชนย่อยพัฒนาบ้านปากดง
* ชุมชนย่อยเจริญสุข
* ชุมชนย่อยคุ้มไพรวัลย์
* ชุมชนย่อยร่วมใจพัฒนา

## สถานที่สำคัญ
* วัดไตรตรึงษาราม
* ศาลเจ้าพ่อเสือใหญ่ปากดง
* สวนป่าไตรตรึงษ์

## อ้างอิง

## แหล่งข้อมูลอื่น
* เว็บไซต์เทศบาลตำบลปากดง

ปากดง
หมวดหมู่:อำเภอเมืองกำแพงเพชร
นามากูระกาตานะ

thumb|แถบฟิล์มของ ''นามากูระกาตานะ'' (なまくら刀) เดิมมีชื่อว่า ''ฮานาวะเฮโกไนเมโตโนะมากิ'' (塙凹内名刀之巻, ค.ศ. 1917)
thumb|ภาพยนตร์''นามากูระกาตานะ''
***นามากูระกาตานะ*** () หรือ ***ฮานาวะเฮโกไนเมโตโนะมากิ*** () เป็นภาพยนตร์สั้นของญี่ปุ่นที่ผลิตโดยจุนอิจิ โคอูจิใน ค.ศ. 1917 โดยมีผู้พบฟิล์มภาพยนตร์ในร้านจำหน่ายของเก่าที่โอซากะในเดือนมีนาคม ค.ศ. 2008
ภาพยนตร์สั้นความยาว 4 นาทีนี้เป็นเรื่องราวเกี่ยวกับซามูไรคนหนึ่งที่ซื้อดาบคมทื่อมาใช้งานด้วยความโง่เขลา ภาพยนตร์เรื่องนี้ฉายเมื่อวันที่ 30 มิถุนายน ค.ศ. 1917 และถือเป็นหนึ่งในตัวอย่างแรกสุดของอนิเมะ

## เนื้อเรื่อง
*นามากูระกาตานะ* (;  เป็นเร็นดากุของ ) เป็นภาพยนตร์สุขนาฏกรรมสั้นเกี่ยวกับซามูไรสมองทึบกับดาบสึกกร่อนที่ไม่สามารถใช้ต่อสู้กับใครได้แม้แต่ศัตรูที่อ่อนแอที่สุด ซามูไรคนนั้นสงสัยว่าทำไมดาบเก่าของตนไม่สามารถฟันใครได้ โดยพยายามที่จะโจมตีชาวเมืองแบบสุ่มอย่างหมดหวัง แต่ชาวเมืองกลับป้องกันตัวเองและกระแทกเขาออกไป

## อ้างอิง

## แหล่งข้อมูลอื่น

*
* 

หมวดหมู่:ภาพยนตร์ใน ค.ศ. 1917
หมวดหมู่:ภาพยนตร์แอนิเมชันใน ค.ศ. 1917
หมวดหมู่:ภาพยนตร์สั้น
หมวดหมู่:ซามูไรในอนิเมะและมังงะ
หมวดหมู่:ภาพยนตร์ญี่ปุ่น
NeoCoV

**NeoCoV** (Coronavirus Neoomicia/PML-PHE1/RSA/2011) เป็นไวรัสในสกุล *betacoronavirus* พบในตัวอย่างมูลของค้างคาวท้องสีน้ำตาลซูลู (, ) ในประเทศแอฟริกาใต้ในปี พ.ศ. 2554 

ในปี พ.ศ. 2565 ผู้เชี่ยวชาญในประเทศจีนเตือนว่า NeoCoV เป็นไวรัสที่มีความใกล้เคียงที่สุดกับไวรัสโคโรนาสายพันธุ์กลุ่มอาการของโรคทางเดินหายใจตะวันออกกลาง (MERS-CoV)

## จีโนม
จีโนมของไวรัส NeoCoV มีความยาวประมาณ 30,000 นิวคลีโอไทด์ ประกอบด้วยส่วน open reading frame (ORF) 1a และ 1b, ส่วนสร้างโปรตีนหนาม (S), โปรตีนเมมเบรน (M), โปรตีนเยื่อหุ้มชั้นนอก (E), โปรตีนแคปซิด (N) และโปรตีนโครงสร้างอีกสี่ชนิด และส่วน ORF อีกห้าเฟรมคือ 3, 4a, 4b, 5 และ 8b ซึ่งเป็นส่วนในการสร้างโปรตีนเสริม

แม้ว่าไวรัสโคโรนาในค้างคาวท้องสีน้ำตาลซูลูจะมีความเกี่ยวข้องอย่างใกล้ชิดที่สุดกับไวรัส MERS-CoV แต่ลำดับ S1 ในโปรตีนหนาม (spike) ค่อนข้างแตกต่างจาก MERS-CoV แต่มีความใกล้เคียงกับไวรัสโคโรนาในเฮดจ์ฮอก ผู้เชี่ยวชาญบางคนเชื่อว่าอาจเป็นการรวมตัวใหม่ทางพันธุกรรมของไวรัสโคโรนาในเฮดจ์ฮอกแอฟริกาและไวรัสโคโรนาในค้างคาว

## อ้างอิง

หมวดหมู่:Betacoronavirus
อูชิกุ

**อูชิกุ** () เป็นนครในจังหวัดอิบารากิ ประเทศญี่ปุ่น  นครนี้มีประชากรประมาณ 84,675 คนใน 35,082 ครัวเรือน และมีความหนาแน่นประชากรที่ 1,437 คนต่อตารางกิโลเมตร ร้อยละประชากรที่มีอายุมากกว่า 65 ปีมีอยู่ร้อยละ 29.5 นครนี้มีพื้นที่รวม 

## ภูมิศาสตร์
อูชิกุตั้งอยู่ทางใต้ของจังหวัดอิบารากิ ในบริเวณที่ราบลุ่มที่ลุ่มต่ำทางใต้ของทะเลสาบคาซูมิงาอูระ นครนี้อยู่ห่างจากใจกลางโตเกียวประมาณ 50 กิโลเมตร

## เทศบาลรอบ ๆ
* จังหวัดอิบารากิ
** สึจิอูระ
** สึกูบะ
** รีวงาซากิ
** อินาชิกิ
** อามิ

## ภูมิอากาศ
อูชิกุมีสภาพภูมิอากาศชื้นภาคพื้นทวีป (*Cfa*) ซึ่งมีฤดูร้อนอบอุ่นและฤดูหนาวที่มีหิมะน้อย อุณหภูมิเฉลี่ยรายปีที่อูชิกุอยู่ที่ 14.0&nbsp;°C หยาดน้ำฝนเฉลี่ยรายปีอยู่ที่ 1,304&nbsp;มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิเฉลี่ยสูงสุดอยู่ในเดือนสิงหาคมที่ประมาณ 25.9&nbsp;°C และต่ำสุดในเดือนมกราคมที่ประมาณ 3.0&nbsp;°C

## ประชากร
จากข้อมูลสำมะโนญี่ปุ่น ประชากรในอูชิกุเพิ่มขึ้นอย่างมากมาตลอด 40 ปีที่ผ่านมา

## การเดินทาง
### รถไฟ
20px บริษัทรถไฟญี่ปุ่นตะวันออก – สายโจบัง
*  - 

### ทางหลวง
*  
* 
* 

## เมืองพี่น้อง
*  ฮิตาจิโอตะ ประเทศญี่ปุ่น (1986)
*  ชิกามะ ประเทศญี่ปุ่น (1988)
*  Greve in Chianti ประเทศอิตาลี (2013)
*  ไวต์ฮอร์ส ประเทศแคนาดา (1985) 
*  ออเรนจ์ ประเทศออสเตรเลีย (1990)

## อ้างอิง

## แหล่งข้อมูลอื่น

* เว็บไซต์ทางการ 

หมวดหมู่:นครในจังหวัดอิบารากิ
วัดวังเย็น (จังหวัดนครปฐม)

**วัดวังเย็น** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลวังเย็น อำเภอเมืองนครปฐม จังหวัดนครปฐม มีเนื้อที่ 26 ไร่ 1 งาน และที่ธรณีสงฆ์ 12 ไร่ เป็นที่ตั้งวัดเก่า ปัจจุบันเป็นที่ตั้งโรงเรียนวัดวังเย็น รวมที่ดินของวัดมี 38 ไร่ 1 งาน

แต่เดิมวัดวังเย็นตั้งอยู่ริมคลองตั้งอยู่ทางทิศตะวันตกของวัดปัจจุบัน ตั้งวัดเมื่อ พ.ศ. 2440 นางไผ่ สินอาสา ได้ถวายที่ดิน จำนวน 12 ไร่ เป็นที่ตั้งวัด มีพระมาปกครองเป็นช่วง ๆ ไม่ต่อเนื่องบางปีหาพระมาอยู่จำพรรษาไม่ได้เป็นวัดร้างเป็นบางช่วง มีเพียงกุฏิ ไม่มีอุโบสถ เวลาทำสังฆกรรมต้องไปอาศัยวัดบางแขม จน พ.ศ. 2507 พระใบฎีกาสายหยุด วิสุทฺโธ ได้มาดำรงตำแหน่ง เจ้าอาวาส ได้มีการพัฒนาวัด ชักชวนชาวบ้าน ร่วมบริจาคตัดถนนจากถนนเพชรเกษมเข้ามายังหมู่บ้าน พระใบฎีกาสายหยุดยังได้ดำเนินการเรียกร้องเอาที่ดินของวัดที่ชาวบ้านเข้ามายึดครองและฟ้องร้องตามกฎหมายที่เข้ามายึดครองถึง 60 ปี จนวัดที่ดินคืนมาถึง 26 ไร่ 1 งาน

พ.ศ. 2518 ในสมัยพระมหาจำนงค์ หิตจิตฺโต ได้ย้ายที่ตั้งวัดไปอยู่ฝั่งตะวันออกที่มีเนื้อที่ถึง 26 ไร่เศษ เหตุเพราะวัดเป็นที่ราบลุ่มเมื่อถึงฤดูน้ำหลากน้ำจะท่วมวัดทุกปีและสถานที่คับแคบ โดยในวันที่ 16 กรกฎาคม พ.ศ. 2520 โดยได้ย้ายกฏิเก่า หอฉันเก่า มาปลูกสร้างให้พระภิกษุสามเณรได้อยู่จำพรรษาตามอัตภาพในช่วงนั้น ได้สร้างอุโบสถหลังแรกของวัดเมื่อวันที่ 23 กรกฎาคม พ.ศ. 2521 ได้รับพระราชทานวิสุงคามสีมาเมื่อวันที่ 21 ธันวาคม พ.ศ. 2522

## อ้างอิง

วังเย็น
วัดสองพี่น้อง (จังหวัดสุพรรณบุรี)

**วัดสองพี่น้อง** เป็นพระอารามหลวงชั้นตรี ชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลต้นตาล อำเภอสองพี่น้อง จังหวัดสุพรรณบุรี 

## ประวัติ
วัดสองพี่น้องตั้งวัดเมื่อ พ.ศ. 2212 ในรัชสมัยของสมเด็จพระนารายณ์มหาราช สันนิษฐานว่าพระพิรอดหรือขรัวตาคง ได้ตั้งวัดสองพี่น้องขึ้น คำว่า "สองพี่น้อง" มาจาก "คลองสองพี่น้อง" ซึ่งเป็นคลองที่มีช้างสองเชือกเดินย่ำเป็นที่ลุ่ม มีการเอ่ยถึงวัดนี้ในจารึกเจ้าแม่ดุสิต พูดถึงอาจารย์พิรอดหรืออาจารย์คง ซึ่งต่อมาสมเด็จพระนารายณ์มหาราช ทรงนิมนต์ไปอยู่กรุงศรีอยุธยา จากหลักฐานทางโบราณวัตถุ พบแผ่นจารึกลานเงินลานทองถูกค้นพบเมื่อครั้งบูรณะซ่อมแซมเจดีย์ 3 องค์ เมื่อ พ.ศ. 2536 เนื้อความในจารึกทำให้ทราบว่าผู้สร้างเจดีย์ 3 องค์ 

วัดสองพี่น้องมีที่ดินตั้งวัด 39 ไร่ 2 งาน ได้รับพระราชทานวิสุงคามสีมาเมื่อ พ.ศ. 2470 ยกฐานะเป็นพระอารามหลวง เมื่อวันที่ 29 พฤษภาคม พ.ศ. 2555

อาคารเสนาสนะที่สำคัญ ได้แก่ พระอุโบสถกว้าง 8.02 เมตร ยาว 19.08 เมตร ศิลปะอยุธยาตอนปลาย หลังคามุงกระเบื้องขึ้นลายมีช่อฟ้าใบระกา หน้าบันเป็นไม้แกะสลักบูรณะเพิ่มเติม เมื่อ พ.ศ. 2543 วิหารพระพุทธไสยาสน์ กว้าง 6.5 เมตร ยาว 19.08 เมตร หน้าบันมีขนาดใหญ่ 

ปูชนียวัตถุที่สำคัญ ได้แก่ พระประธานในพระอุโบสถ เป็นพระพุทธรูปปางสะดุ้งมาร ขนาดหน้าตักกว้าง 1.30 เมตร พระพุทธรูปปางไสยาสน์ (พระนอนใหญ่) ศิลปะสมัยอยุธยาตอนปลาย *พระเจ้าปิดเคราะห์* เป็นพระพุทธรูปสำริดสีทอง นั่งขัดสมาธิแบบเข่าซ้อน เข่าเป็นรูปสี่เหลี่ยมสูง 1.22 เมตร กว้าง 96 เซนติเมตร และพระพุทธรูปปางไสยาสน์ ศิลปะสมัยอยุธยาตอนปลาย กว้าง 1.80 เมตรยาว 10.05 เมตร

## ลำดับเจ้าอาวาส
ลำดับเจ้าอาวาส และผู้รักษาการแทนเจ้าอาวาสวัดสองพี่น้อง เท่าที่พบข้อมูล ดังนี้

## อ้างอิง

สองพี่น้อง
หมวดหมู่:พระอารามหลวงชั้นตรี ชนิดสามัญ
ประเทศไทยในกีฬามหาวิทยาลัยโลก

**[[ประเทศไทย|ราชอาณาจักรไทย]]** เข้าร่วมการแข่งขันกีฬามหาวิทยาลัยโลก ครั้งแรกในการแข่งขันภาคฤดูร้อนในปี 1985 และได้ส่งนักกีฬาเข้าร่วมการแข่งขันกีฬาฤดูร้อนทุกรายการตั้งแต่นั้นเป็นต้นมา ประเทศไทยยังได้เข้าร่วมการแข่งขันกีฬาฤดูหนาวตั้งแต่ปี ค.ศ. 2007 ยกเว้นกีฬามหาวิทยาลัยโลกฤดูหนาว 2015 ที่กรานาดา และ Štrbské Pleso

## เจ้าภาพการแข่งขัน
ราชอาณาจักรไทยได้เป็นเจ้าภาพจัดการแข่งขันนี้หนึ่งครั้ง

## อ้างอิง

## แหล่งข้อมูลอื่น
* 
* FISU History  at the FISU


กีฬามหาวิทยาลัยโลก
ไทย
อำเภอเกอเรียน

**เกอเรียน** (, บางครั้งสะกดเป็น Krian) เป็นอำเภอในรัฐเประ ประเทศมาเลเซีย อำเภอนี้กินพื้นที่ทางตะวันตกเฉียงเหนือของรัฐ มีชายแดนทางเหนือติดกับรัฐปีนังและรัฐเกอดะฮ์ อำเภอนี้เป็นหนึ่งในพื้นที่ปลูกข้าวหลักของรัฐเประ

## เขตการปกครอง

อำเภอเกอเรียนแบ่งออกเป็น 8 ตำบล ดังนี้:
* บากันเซอไร
* บากันเตียง
* เบอรีอะฮ์
* กูนงเซอมังกล
* กัวลากูเรา
* ปาริตบุนตาร์
* เซอลินซิง
* ตันจุงเปียนดัง

## ประชากร
จำนวนด้านล่างนี้มาจากสำมะโนสำนักงานสถิติแห่งชาติมาเลเซียใน ค.ศ. 2010

## อ้างอิง

## แหล่งข้อมูลอื่น

*Rancangan Tempatan Daerah Kerian 2020
วัดบ้านยาง (จังหวัดนครปฐม)

**วัดบ้านยาง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านยาง อำเภอเมืองนครปฐม จังหวัดนครปฐม

แต่เดิมที่ตั้งของวัดบ้านยางอยู่ในดงยางชายฝั่งแม่น้ำ (คลองท่าผา-บางแก้ว) อยู่ตรงข้ามกับวัดที่ตั้งในปัจจุบัน เดิมชื่อ **วัดบ้านยางแม่น้ำด้วน** เพราะแม่น้ำที่วัดตั้งอยู่เป็นแม่น้ำด้วน วัดบ้านยางตั้งวัดเมื่อ พ.ศ. 2340 ในสมัยพระบาทสมเด็จพระนั่งเกล้าเจ้าอยู่หัว เจ้าอาวาสในสมัยนั้นคือ หลวงปู่เฒ่าจันทร์ สิ่งก่อสร้างในยุคแรกที่ยังคงหลงเหลืออยู่ คือ ซากพระอุโบสถ 1 หลัง หลวงปู่เฒ่าจันทร์ได้ปรึกษาหารือกับชาวบ้านเรื่องการย้ายวัดมาตั้งอยู่ฝั่งซ้ายของแม่น้ำเมื่อปรึกษากันตกลงย้ายวัด จึงได้ย้ายวัดมาตั้งอยู่ยังฝั่งซ้ายของแม่น้ำจนถึงทุกวันนี้

เมื่อย้ายมาได้สร้างอุโบสถขึ้นใหม่อีก 1 หลัง ในสมัยที่หลวงพ่อดีปกครองอยู่ได้รื้ออุโบสถ เพราะขณะนั้นชำรุดทรุดโทรมมากและได้สร้างขึ้นมาแทนใหม่ ซึ่งยังปรากฏอยู่ทุกวันนี้ ต่อมาพระภิกษุอินทร์ ซึ่งอุปสมบทในสมัย หลวงพ่อพุ่มเป็นเจ้าอาวาสอยู่ ได้สร้างอุโบสถขึ้นใหม่อีก 1 หลัง พร้อมด้วยกุฏิ ฯลฯ แยกวัดออกเป็นสองวัด เรียกวัดบ้านยางในและวัดบ้านยางนอก พระภิกษุอินทร์ดำรงตำแหน่งเจ้าอาวาสวัดบ้านยางนอก ภายหลังวัดบ้านยางนอกถูกยุบเหลือแต่เพียงวัดบ้านยางใน

อุโบสถมีลักษณะศิลปะรัตนโกสินทร์ โดยมีการประดับตกแต่งที่ไม่ดูมากเกินไปบริเวณหน้าบัน ประตู ของอุโบสถ หลังคามุงด้วยกระเบื้องเคลือบสีแดง มีลักษณะเด่นที่เสาอุโบสถมีลักษณะสูงมาก

## รายนามเจ้าอาวาส
* หลวงปู่เฒ่าจันทร์
* หลวงพ่อพุ่ม
* หลวงพ่ออินทร์ (เจ้าอาวาสวัดบ้านยางนอก)
* พระครูธรรมสุนทร (หลวงพ่อดี)
* พระครูธรรมสุนทร (หลวงพ่อจันทร์)
* พระครูธรรมสุนทร (หลวงพ่อแดง)
* พระครูโกศลจิตานุรักษ์
* พระสมูห์จรูญ ขนฺติโก 

## อ้างอิง

บ้านยาง
พระโพธิสัตว์กวนอิมพันมือแห่งกุยชาน

thumb|250x250px|ประติมากรรมพระโพธิสัตว์กวนอิมบนยอดเขาผีหลู (หลัง) และองค์จำลองในวัดมี่ยิ่น (หน้า)

**พระโพธิสัตว์กวนอิมพันมือแห่งกุยชาน**, **พระใหญ่กุยชาน** หรือ **รูปปั้นเจ้าแม่กวนอิมพันมือพันตาแห่งเขากุย** () เป็นประติมากรรมแบบจีนรูปพระโพธิสัตว์กวนอิม ตั้งอยู่ใกล้วัดมี่ยิ่น (密印寺) บริเวณยอดเขาผีหลู (毗庐峰) บนไหล่เขาของเขากุย (沩山 มักเรียก ต้ากุยชาน หรือเขากุยใหญ่; 大沩山) ตั้งอยู่ในเมืองฉางชา มณฑลหูหนาน ประเทศจีน

เป็นส่วนหนึ่งของศาลบรรพบุรุษของนิกายเซนสำนักกุยหย่าง (沩仰宗) ที่มีประวัติยาวนานถึง 1,200 ปี ประติมากรรมพระโพธิสัตว์กวนอิมพันมือนี้สูง 99.19 เมตร ซึ่งจัดเป็นรูปปั้นที่สูงเป็นอันดับ 4 ในสาธารณรัฐประชาชนจีน และสูงเป็นอันดับ 8 ของโลก

## โครงสร้าง

พระโพธิสัตว์กวนอิมพันมือแห่งกุยชานเป็นรูปปั้นพระอวโลกิเตศวรที่มีพันแขนและพันตาใหญ่ที่สุดในโลก มีความสูง 99.19 เมตร (325.4 ฟุต) สร้างเป็นอนุสรณ์ของวันอุปสมบทของพระโพธิสัตว์อวโลกิเตศวรในวันที่ 19 กันยายน องค์ประติมากรรมมีน้ำหนักมากกว่า 600 ตัน เชื่อมประกอบจากชิ้นส่วนที่เป็นด้วยสัมฤทธิ์และสัมฤทธิ์ชุบทอง 1,440 ชิ้น ระหว่างคิ้วของประติมากรรมเป็นทับทิมเจียรไนที่ออสเตรเลียและมีเส้นผ่านศูนย์กลาง 25 เซนติเมตร

ประติมากรรมทั้งองค์มีทั้งหมด 11 เศียร ซ้ายขวาข้างละ 18 มือ กลางองค์ 4 มือ รวม 40 มือ บนฝ่ามือแต่ละมือมีตาหนึ่งดวง ตาแต่ละดวงมี 25 สัญญะแทนพันตา เรียกว่า "พระอวโลกิเตศวรมีพันตา"

อาคารสามชั้นด้านล่าง (ฐาน) รูปปั้นคือ พระสุเมรุ (须弥座; xūmízuò) ซึ่งมีพื้นที่ก่อสร้างทั้งหมด 3,999 ตารางเมตร บนเนินดินสูง 21.9 เมตร (72 ฟุต) ซึ่งเป็นสัญลักษณ์ของวันเกิดของพระโพธิสัตว์กวนอิม 

## ประวัติ
เทศบาลประชาชนเทศมณฑลหนิงเซียง (宁乡市人民政府) ใช้งบประมาณ 260 ล้านหยวนในการสร้างรูปปั้นและได้รับการสนับสนุนจากนักธุรกิจท้องถิ่นและกลุ่มชาวพุทธ แล้วเสร็จสมบูรณ์ในเดือนมิถุนายน 2552 เปิดให้สาธารณชนเข้าชมอย่างเป็นทางการในเดือนกรกฎาคม พ.ศ. 2558

### วัดมี่ยิ่น
เป็นวัดที่สร้างตั้งแต่สมัยถัง ในปีที่สองของรัชสมัยหยวนเหอ (元和) ของจักรพรรดิถังเซี่ยนจงแห่งราชวงศ์ถัง (ค.ศ. 807) พระเถระนิกายเซน หลิง โย่ว (灵祐禅师) มาที่เขากุยเพื่อสร้างกระท่อมเพื่อเป็นสำนักชีและสร้างวัดยิงฉาน (应禅寺) และก่อตั้งสำนักศึกษา "กุยหย่าง" (沩仰宗) ต่อมาวัดนี้เปลี่ยนชื่อเป็นวัดสามเจดีย์ (三塔寺; ซานถ่าซื่อ) และสุดท้ายในปี 849 จักรพรรดิถังเสฺวียนจงเปลี่ยนชื่อวัดเป็น วัดมี่ยิ่น

## ดูเพิ่ม
* พระโพธิสัตว์กวนอิมแห่งเขาซีเฉียว มณฑลกวางตุ้ง ประเทศจีน
* พระโพธิสัตว์กวนอิมบนทะเลแห่งหนานซาน มณฑลไหหลำ ประเทศจีน
* พระโพธิสัตว์กวนอิมแห่งเขาผู่ถัว มณฑลเจ้อเจียง ประเทศจีน

## อ้างอิง

กุยชาน
หมวดหมู่:รูปปั้นขนาดมหึมาในประเทศจีน
หมวดหมู่:สิ่งก่อสร้างในฉางชา
เอแซปร็อกกี

**ราคิม แอเทลลาสตัน เมเยอส์** (; เกิด 3 ตุลาคม ค.ศ. 1988) หรือชื่อในวงการคือ **เอแซปร็อกกี** (ASAP Rocky มักเขียน A$AP Rocky) เป็นแร็ปเปอร์และโปรดิวเซอร์เพลงชาวอเมริกันจากแมนแฮตตัน เขาเป็นสมาชิกของกลุ่มฮิปฮอป เอแซปม็อบ ในเดือนสิงหาคม 2011 ซิงเกิลแรกของเมเยอส์ "เปโซ" รั่วไหลบนอินเทอร์เน็ต ภายในไม่กี่สัปดาห์เพลงจึงถูกส่งเข้าคลื่นวิทยุ เขาออกมิกซ์เทปชุดแรกในชื่อ *[[Live. Love. ASAP|ไลฟ์. เลิฟ. เอแซป]]* (2011) ซึ่งได้รับคำชมอย่างแพร่หลาย และนำไปสู่การเซ็นสัญญากับค่ายเพลงโปโลกราวส์, อาร์ซีเอ และโซนี่มิวสิกเอ็นเตอร์เทนเมนต์

สตูดิโออัลบั้มชุดแรก *[[ลอง. ไลฟ์. เอแซป]]* (2013) เปิดตัวอันดับหนึ่งบนชาร์ต''บิลบอร์ด'' 200 และได้รับการรับรองระดับทองคำขาวสองครั้งจากสมาคมผู้ประกอบกิจการเพลงของสหรัฐอเมริกา (RIAA) ก่อนอัลบั้มวางจำหน่าย มีซิงเกิลออกล่วงหน้าอย่าง "ฟักกิงพรอบเบลิม" ร้องรับเชิญโดยเดรก, ทูเชนซ์ และเคนดริก ลามาร์ ได้เข้าชิงรางวัลเพลงแร็ปยอดเยี่ยม ในงานประกาศรางวัลแกรมมีครั้งที่ 56 ในปี 2015 เมเยอส์ออกอัลบั้มชุดที่สอง *[[แอส. ลอง. ลาส. เอแซป]]* อัลบั้มนี้กลายเป็นอัลบั้มที่สองติดต่อกันของเมเยอส์ที่เปิดตัวอันดับหนึ่งบนชาร์ต*บิลบอร์ด* 200 และได้รับคำวิจารณ์ในเชิงบวกจากนักวิจารณ์เพลงเป็นส่วนใหญ่ ซิงเกิลในอัลบั้ม "แอลเอสดี" ได้เข้าชิงรางวัลมิวสิกวิดีโอยอดเยี่ยม ในงานประกาศรางวัลแกรมมีครั้งที่ 58 ในปี 2018 เมเยอส์ออกอัลบั้มชุดที่สาม *[[เทสดิง]]* ขึ้นถึงห้าอันดับแรกในเจ็ดประเทศ รวมถึงสหรัฐ

เมเยอส์ได้รับรางวัลเบตฮิปฮอปอะวอดส์สองครั้ง, เบตอะวอดส์, เอ็มทีวีวิดีโอมิวสิกอะวอดส์เจแปน และเอ็มทีวียูวูดดีอะวอดส์อย่างละหนึ่งครั้ง รวมถึงได้เข้าชิงรางวัลแกรมมีสองครั้ง, เวิลด์มิวสิกอะวอดส์หกครั้ง, เอ็มทีวีวิดีโอมิวสิกอะวอดส์สามครั้ง และเอ็มทีวียุโรปมิวสิกอะวอดส์อีกสองครั้ง เขายังกำกับมิวสิกวิดีโอให้ตนเอง ตลอดจนแดนนี บราวน์และสมาชิกคนอื่น ๆ ในเอแซปม็อบ นอกจากนั้นเขายังเป็นโปรดิวเซอร์เพลงที่รู้จักกันในนามลอร์ดแฟลกโก (Lord Flacko)

## ชีวิตส่วนตัว
ตั้งแต่ปี 2011 ถึง 2012 เมเยอส์คบหากับแร็ปเปอร์ชาวออสเตรเลีย อิกกี อะเซเลีย เขาเริ่มคบหากับแชเนล อีมาน นางแบบวิกตอเรียส์ซีเคร็ต เมื่อต้นปี 2013 แต่เลิกรากันในเดือนมิถุนายน 2014 

เมื่อวันที่ 19 พฤษภาคม 2021 เมเยอส์เปิดเผยระหว่างการให้สัมภาษณ์กับ *[[จีคิว]]* ว่าเขากำลังคบหากับนักร้องชาวบาร์เบโดส รีแอนนา และพรรณนาถึงเธอว่าเป็น "ความรักในชีวิตของผม" พวกเขาเริ่มสานสัมพันธ์กันเมื่อปี 2013 หลังจากเมเยอส์แสดงเปิดให้กับรีแอนนาในไดมอนด์เวิลด์ทัวร์ เมื่อวันที่ 31 มกราคม 2022 นิตยสาร *[[พีเพิล (นิตยสาร)|พีเพิล]]* รายงานว่ารีแอนนาอยู่ในช่วงตั้งครรภ์บุตรคนแรก จากนั้นในวันที่ 19 พฤษภาคม  2022 มีการยืนยันว่ารีแอนนาให้กำเนิดบุตรชายแล้วแต่ยังไม่ระบุชื่อ จนในวันที่ 10 พฤษภาคม 2023 เมเยอส์เปิดเผยชื่อบุตรของตนเองว่า รีซา แอเทลลาสตัน เมเยอส์ โดยตั้งตามชื่อรีซา ผู้ก่อตั้งและหัวหน้าวงวูทังแคลน ในระหว่างการแสดงช่วงพักครึ่งในซูเปอร์โบวล์ครั้งที่ 57 รีแอนนาเปิดเผยว่าเธอกำลังตั้งครรภ์ บุตรคนที่สองของพวกเขาชื่อว่า ไรออต โรส เกิดในเดือนสิงหาคมของปีนั้น

## อ้างอิง

## แหล่งข้อมูลอื่น
* 
* 
* 
* 

หมวดหมู่:บุคคลที่เกิดในปี พ.ศ. 2531
หมวดหมู่:บุคคลที่ยังมีชีวิตอยู่
หมวดหมู่:ศิลปินสังกัดอาร์ซีเอเรเคิดส์
หมวดหมู่:ชาวอเมริกันเชื้อสายบาร์เบโดส
หมวดหมู่:แร็ปเปอร์ชาวอเมริกันในศตวรรษที่ 21
หมวดหมู่:แร็ปเปอร์ชายชาวอเมริกันเชื้อสายแอฟริกา
หมวดหมู่:โปรดิวเซอร์เพลงชาวอเมริกันเชื้อสายแอฟริกา
องค์การบริหารส่วนตำบลบ้านขล้อ

**องค์การบริหารส่วนตำบลบ้านขล้อ** เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของตำบลบางเพลิง ตำบลตาลเอน และตำบลบ้านขล้อ อำเภอบางปะหัน จังหวัดพระนครศรีอยุธยา เดิมได้รับการจัดตั้งเป็นสภาตำบลบ้านขล้อใน พ.ศ. 2516 ต่อมาได้รับการจัดตั้งเป็นองค์การบริหารส่วนตำบลบ้านขล้อเมื่อวันที่ 25 ธันวาคม พ.ศ. 2539 

ต่อมาในวันที่ 1 กรกฎาคม พ.ศ. 2547 กระทรวงมหาดไทยให้ยุบสภาตำบลบางเพลิงและสภาตำบลตาลเอน รวมเข้ากับพื้นที่องค์การบริหารส่วนตำบลบ้านขล้อ ทำให้เขตองค์การบริหารส่วนตำบลบ้านขล้อครอบคลุมพื้นที่ตำบลบางเพลิง ตำบลตาลเอน และตำบลบ้านขล้อทั้งหมด

## อ้างอิง

## แหล่งข้อมูลอื่น

* เว็บไซต์องค์การบริหารส่วนตำบลบ้านขล้อ 

บ้านขล้อ
องค์การบริหารส่วนตำบลทับน้ำ

**องค์การบริหารส่วนตำบลทับน้ำ** เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของตำบลทับน้ำและตำบลบ้านม้า อำเภอบางปะหัน จังหวัดพระนครศรีอยุธยา เดิมได้รับการจัดตั้งเป็นสภาตำบลทับน้ำใน พ.ศ. 2516 ต่อมาได้รับการจัดตั้งเป็นองค์การบริหารส่วนตำบลทับน้ำเมื่อวันที่ 25 ธันวาคม พ.ศ. 2539

ต่อมาในวันที่ 15 กันยายน พ.ศ. 2547 กระทรวงมหาดไทยให้ยุบสภาตำบลบ้านม้า รวมเข้ากับพื้นที่องค์การบริหารส่วนตำบลทับน้ำ ทำให้เขตองค์การบริหารส่วนตำบลทับน้ำครอบคลุมพื้นที่ตำบลทับน้ำและตำบลบ้านม้าทั้งหมด

## อ้างอิง

## แหล่งข้อมูลอื่น

* เว็บไซต์องค์การบริหารส่วนตำบลทับน้ำ

ทับน้ำ
ถนนราชินี

[thumb|[คลองคูเมืองเดิม ด้านซ้ายคือถนนอัษฎางค์ ด้านขวาคือถนนราชินี]]

**ถนนราชินี** เป็นถนนในแขวงพระบรมมหาราชวัง เขตพระนคร กรุงเทพมหานคร เป็นถนนเลียบคลองคูเมืองเดิม (ทางทิศตะวันตก) คู่ขนานไปกับถนนอัษฎางค์ เริ่มจากถนนพระอาทิตย์ บริเวณใต้สะพานสมเด็จพระปิ่นเกล้าเลียบคลองคูเมืองเดิมไปสิ้นสุดที่สะพานเจริญรัช 31 ถนนมหาราช ตรงปากคลองตลาด รวมระยะทาง 2,230 เมตร ชื่อของถนนตั้งขึ้นเพื่อเฉลิมพระเกียรติสมเด็จพระศรีพัชรินทราบรมราชินีนาถ พระบรมราชชนนีพันปีหลวง ซึ่งทรงได้รับการสถาปนาขึ้นเป็น สมเด็จพระบรมราชินีนาถพระองค์แรกของสยามและเป็นผู้สำเร็จราชการแทนพระองค์ เมื่อครั้งพระบาทสมเด็จพระจุลจอมเกล้าเจ้าอยู่หัวเสด็จประพาสยุโรป พ.ศ. 2440

## ประวัติ
หลังจากที่พระบาทสมเด็จพระจุลจอมเกล้าเจ้าอยู่หัวเสด็จกลับจากการประพาสสิงคโปร์ ปัตตาเวีย และเซอมารัง ทรงพระกรุณาโปรดเกล้าฯ ให้ปรับทางดินริมคลองคูเมืองเดิมให้กว้างขวางและเป็นระเบียบเรียบร้อย มีการสร้างท่าสำหรับคนลงน้ำ และท่าสำหรับช้างม้าลงน้ำ ปลูกต้นขนุน จำปี ริมถนนทั้ง 2 ฟาก มีการสร้างเขื่อนซีเมนต์ ทั้งสองฟากมีการสร้างเว็จ (ส้วม) ลงคลองเป็นแถว โดยสร้างถนนราชินีเมื่อ พ.ศ. 2413 เมื่อแรกสร้างเริ่มต้นจากปากคลองตลาด มาถึงปลายถนนจักรวรรดิวังหน้า 

ต่อมาเมื่อ พ.ศ. 2438 มีการรื้อพื้นที่ของพระราชวังบวรสถานมงคล (วังหน้า) ขยายถนนสายเดิมไปจนถึงถนนพระอาทิตย์

เมื่อ พ.ศ. 2563 มีการปรับปรุงคลองคูเมืองเดิม ถนนราชินีและถนนอัษฎางค์ โดยนำสายไฟฟ้าและสายสื่อสารลงใต้ดินตลอดแนวริมคลองคูเมืองเดิมทั้ง 2 ฝั่ง

## สถานที่สำคัญ
ถนนราชินีเป็นที่ตั้งของสถานีตำรวจนครบาลพระราชวัง ลักษณะสถาปัตยกรรมบาโรก ซึ่งกรมศิลปากรได้ขึ้นทะเบียนเป็นโบราณสถานแห่งชาติเมื่อ พ.ศ. 2520 กรมที่ดิน สำนักงานที่ดินกรุงเทพมหานคร ศาลเจ้าพ่อหอกลองเป็นศาลแห่งใหม่ที่สร้างขึ้นเมื่อ พ.ศ. 2509 สวนสราญรมย์ วัดราชประดิษฐสถิตมหาสีมารามราชวรวิหาร อนุสาวรีย์หมู สำนักประธานศาลฎีกา ศาลฎีกา พระแม่ธรณีบีบมวยผม อนุสาวรีย์ทหารอาสาสงครามโลกครั้งที่ 1 โรงละครแห่งชาติ

## อ้างอิง

ราชินี
ราชินี
หมวดหมู่:สถานที่ที่ตั้งชื่อตามพระนามของสมเด็จพระศรีพัชรินทราบรมราชินีนาถฯ
องค์การบริหารส่วนตำบลโพธิ์สามต้น

**โพธิ์สามต้น** เป็นองค์กรปกครองส่วนท้องถิ่นประเภทองค์การบริหารส่วนตำบลที่ครอบคลุมพื้นที่ทั้งหมดของตำบลขยายและตำบลโพธิ์สามต้น อำเภอบางปะหัน จังหวัดพระนครศรีอยุธยา เป็นที่ตั้งของวัดม่วง ซึ่งกรมศิลปากรได้ประกาศขึ้นทะเบียนเป็นโบราณสถานปี พ.ศ. 2541

## ที่ตั้งและอาณาเขต
องค์การบริหารส่วนตำบลโพธิ์สามต้น มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับเทศบาลตำบลบางปะหัน และองค์การบริหารส่วนตำบลบางปะหัน
* **ทิศตะวันออก** ติดต่อกับองค์การบริหารส่วนตำบลบางเดื่อ และองค์การบริหารส่วนตำบลบ่อโพง (อำเภอนครหลวง)
* **ทิศใต้** ติดต่อกับองค์การบริหารส่วนตำบลบ้านเกาะ องค์การบริหารส่วนตำบลสวนพริก และองค์การบริหารส่วนตำบลวัดตูม (อำเภอพระนครศรีอยุธยา)
* **ทิศตะวันตก** ติดต่อกับองค์การบริหารส่วนตำบลพุทเลา และองค์การบริหารส่วนตำบลบ้านลี่

## ประวัติ
เดิมพื้นที่มีฐานะเป็นสภาตำบลโพธิ์สามต้นใน พ.ศ. 2516 ก่อนที่ พ.ศ. 2538 สภาตำบลโพธิ์สามต้นมี 8 หมู่บ้าน พื้นที่ 12.25 ตารางกิโลเมตร ประชากร 3,095 คน และ 719 ครัวเรือน กระทรวงมหาดไทยจึงพิจารณาให้สภาตำบลโพธิ์สามต้นอยู่ในเงื่อนไขที่จะจัดตั้งเป็นองค์การบริหารส่วนตำบลได้ สภาตำบลโพธิ์สามต้น จึงได้รับการจัดตั้งเป็นองค์การบริหารส่วนตำบลโพธิ์สามต้นปี พ.ศ. 2539 

ต่อมาในปี พ.ศ. 2547 กระทรวงมหาดไทยได้พิจารณาให้องค์การบริหารส่วนตำบลขยายที่มีประชากรเพียง 1,920 คน และมี 468 ครัวเรือน ต้องควบรวมพื้นที่เข้ากับองค์การบริหารส่วนตำบลโพธิ์สามต้นในวันที่ 29 กรกฎาคม พ.ศ. 2548 เนื่องจากมีประชากรและรายได้ไม่เพียงพอต่อการเป็นองค์การบริหารส่วนตำบล โดยการควบรวมนี้ทำให้องค์การบริหารส่วนตำบล มีพื้นที่ครอบคลุมตำบลโพธิ์สามต้นและตำบลขยายทั้งหมด

## อ้างอิง

## แหล่งข้อมูลอื่น

* เว็บไซต์องค์การบริหารส่วนตำบลโพธิ์สามต้น 

โพธิ์สามต้น